title: Dominio

text: Dominio (, herruusalue) tarkoitti alkuaan jokaista Yhdistyneen kuningaskunnan omistamaa merentakaista aluetta. Vuonna 1917 pidetyn imperiumin konferenssin jälkeen dominio-nimitystä käytettiin vain itsehallinnollisista Brittiläisen imperiumin (vuodesta 1931 Brittiläinen kansainyhteisö) maista. Vuonna 1947 dominio korvattiin nimityksellä Kansainyhteisön jäsen(maa) ("Member of the Commonwealth").


title: Dominio

text: Dominioiden aseman Kansainyhteisössä ja suhteen Yhdistyneeseen kuningaskuntaan määritteli niin sanottu "Dominion Status", joka hyväksyttiin 1931 Westminsterin säädöksessä. Sen tarkoittamia dominioita olivat Irlanti, Kanada, Newfoundland, Etelä-Afrikka, Australia ja Uusi-Seelanti. Dominion asemassa ollessaan maalla oli oikeus erota Kansainyhteisöstä. Irlanti erosikin Kansainyhteistöstä vuonna 1948.


title: Honkajoen kirkko

text: Honkajoen kirkko (aiemmin "Hongonjoen kirkko") on vuonna 1804 rakennettu päätytornillinen, tasavartinen ja puurakenteinen ristikirkko, johon liittyy kolminivelinen torni. Kirkko edustaa arkkitehtuuriltaan kansanomaista puurakentamista jonka muotokielessä on vaikutteita klassismista. Kirkon rakentamisesta vastasi ilmajokinen tunnettu kirkonrakentaja Salomon Köhlström. Kirkko valmistui vuonna 1812 Sisustus on monivärinen, mikä on hyvä esimerkki 1800-luvun puolivälissä voimissaan olleesta ammattikuntalaitoksen ylläpitämästä koristetaiteesta. Kirkko rakennettiin alun perin Ikaalisten saarnahuoneeksi.


title: Honkajoen kirkko

text: Honkajoen kirkon tornin yläosa edustaa pohjalaisen renessanssityylisiä tapuleita ja ulkoseinien ulkolaudoitus puolestaan empiretyyliä. Kirkkosalin seinillä on kapiteelein varustettuja matalareliefisiä marmoroituja pilastereita. Kirkkosalissa ei ole kattolistaa. Holvin keskellä sijaisee suuri sininen taivaspyörylä. Vaasalainen J. G. Hedman on tehnyt kirkon alttaritaulun ja sen kehyslaitteen. Alttaritaulu valmistui vuonna 1856 ja esittää Jeesusta Getsemanessa. Teuvan pitäjänmaalari Anders Gustaf Rönnlund on tehnyt ikkunoiden ja kuoriseinän draperiamaalaukset.


title: Honkajoen kirkko

text: Kirkon 16-äänikertaiset ja 2-sormioiset urut ovat Hans Heinrichin rakentamat vuodelta 1981. Kirkon kaksi kelloa ovat vuosilta 1818 ja 1841.


title: Pirinen

text: Pirinen on suomalainen sukunimi. Pirisiä on ollut vanhastaan, ainakin 1500-luvun puolivälistä alkaen, sekä Kannaksella että Savossa. 1600-luvulla Savon Piriset levittäytyivät nykyisen Joroisten kunnan alueelta Rantasalmelle, Nilsiään ja edelleen Pohjois-Karjalaan. Myös Kainuusta ja Pohjois-Pohjanmaalta on tietoja varhaisista Pirisistä.


title: Pirinen

text: Nimen alkuperästä on esitetty sekä läntinen että itäinen selitys: se voi perustua skandinaaviseen etunimeen Birger, josta Suomessa on käytetty kansankielistä muotoa Piri, mutta pohjana voi olla myös venäläinen etunimi Spiridon, josta Karjalassa on käytetty esimerkiksi muotoja Piri ja Piira.


title: Pirinen

text: Heinäkuussa 2017 Suomen Väestötietojärjestelmässä oli 2 744 Piristä. Vuonna 1985 luku oli 2 571.


title: Kustaa Aadolf

text: Kustaa Aadolf () on ollut seuraavien Ruotsin kuninkaiden ja prinssien nimi:Kustaa Aadolf -nimisten kuninkaiden mukaan ovat lisäksi saaneet nimensä:


title: Ådalens IF

text: Ådalens Idrottsförening (lyh. Ådalens IF tai ÅIF) on sipoolainen salibandyn erikoisseura. Seuran juniorityö on huomioitu nuori Suomi-sinetti merkillä. Seuran miesten edustusjoukkue pelaa Divarissa, Suomen toiseksi korkeimmalla sarjatasolla. Naisten edustusjoukkue pelaa Naisten Salibandyliigaa. ÅIF:n kotihallina toimii Ingman-Areena.


title: Carcassonne: Uusi Maailma

text: Carcassonne: Uusi Maailma (saksaksi "Carcassonne – Mayflower") on Klaus-Jürgen Wreden suunnittelema lautapeli vuodelta 2008. Peli on osa Carcassonne-lautapeliperhettä. Pelissä pelataan uudisraivaajia, jotka lähtevät Pohjois-Amerikan itärannikolta kohti länttä rakentaen kyliä, polkuja ja maatiloja. Pelimekaniikan merkittävin ero tavalliseen Carcassonneen verrattuna ovat kaksi löytöretkeilijänappulaa, jotka liikkuvat jokaisen pisteytyksen myötä kohti "länttä", poispäin pelin aloituslaudasta, ja niiden taakse jäävät nappulat pyytäjiä lukuun ottamatta poistetaan laudalta. Uuteen Maailmaan ei ole olemassa lisäosia.


title: Papas

text: Papas on kajaanilainen salibandyn erikoisseura, joka perustettiin 1996. Naisten edustusjoukkue pelaa kaudella 2013–2014 Salibandyliigassa.


title: Jack Suchet

text: Jack Suchet ([su:ʃeɪ]) (10. toukokuuta 1908 Johannesburg, Etelä-Afrikka – 9. syyskuuta 2001) oli brittiläinen gynekologi ja synnytyslääkäri, joka tutki penisilliinin vaikutusta sukupuolitauteihin yhdessä Alexander Flemingin kanssa. Hän oli brittiläisen näyttelijä David Suchetin ja uutisankkuri John Suchetin isä.


title: Jack Suchet

text: Jack Suchet syntyi Etelä-Afrikassa. Hänen isänsä Isidor Suchedowitz oli liettuanjuutalainen siirtolainen Memelistä. Isidor Suchedowitz muutti nimensä Suchetiksi ja toivoi pojastaan liikemiestä. Jack Suchet opiskeli liiketaloutta Kapkaupungin yliopistossa.


title: Jack Suchet

text: Suchet muutti vuonna 1932 Englantiin ja elätti itsensä myymällä jäätelöä Lontoon Paddingtonin rautatieasemalla, myymälä omaa vertaan ja pelaamalla bridgeä rahasta sekä tekemällä doping-testejä greyhoundien syljestä. Bridge jatkui Suchet'n harrastuksena loppuelämän. Suchet aloitti opiskelut St Mary's Hospital Medical Schoolissa vuonna 1933 ja erikoistui synnytyksiin ja gynekologiaan.


title: Jack Suchet

text: Suchet työskenteli St Maryn sairaalan synnytysosastolla ja hänestä tuli myöhemmin sukupuolitautiosaston johtaja. Toisen maailmansodan aikana hän työskenteli Alexander Flemingin kanssa tutkien penisilliinin vaikutusta sukupuolitauteihin. Hän työskenteli myös armeijan lääkintäjoukoissa (Royal Army Medical Corps) ja palasi myöhemmin St Mary'siin. Vuonna 1953 hän aloitti oman vastaanoton Harley Streetillä ja työskenteli tämän lisäksi Itä-Lontoon sairaaloissa.


title: My Way (Usherin albumi)

text: My Way R&B-laulaja Usherin toinen studioalbumi vuodelta 1997. Albumin tuottivat LaFace ja Arista.


title: Forum 18

text: Forum 18 on norjalainen ihmisoikeusjärjestö, joka pyrkii edistämään uskonnonvapautta. Järjestön nimi juontuu ihmisoikeuksien yleismaailmallisen julistuksen 18. artiklasta. Forum 18 tiivistää artiklan seuraavasti:Järjestön vuonna 2003 perustama kristillinen uutispalvelu, Forum 18 News Service, pyrkii tiedottamaan puolueettomasti, totuudellisesti ja nopeasti uskonnonvapauteen kohdistuvista uhkista ja toimista uskonnosta riippumatta. Uutispalvelu keskittyy pääasiassa entisen Neuvostoliiton valtioihin, kuten Valkovenäjään, Keski-Aasiaan ja Itä-Eurooppaan, mutta se on julkaissut raportteja myös Kosovosta, Serbiasta, Turkista, Burmasta, Kiinasta (mukaan lukien Xinjiang), Laosista, Mongoliasta, Pohjois-Koreasta ja Vietnamista.


title: Forum 18

text: Uutisia julkaistaan lähes jokaisena arkipäivä sekä perjantaisin viikon koosteena. Uutisia voi tilata ilmaiseksi järjestön kotivuilta, missä on myös uutisarkisto, selvityksiä eri maiden ja alueiden uskonnollisesta vapaudesta sekä artikkeleita uskonnonvapauteen liittyvistä aiheista.


title: Forum 18

text: Elokuussa 2005 eräs järjestölle tiedottaneista pidätettiin ja karkotettiin Uzbekistanista, mutta järjestö jatkaa maan tilanteen tarkkailua.


title: Usher (albumi)

text: Usher on R&B-laulaja Usherin ensimmäinen studioalbumi. Albumi julkaistiin vuonna 1994. Albumin julkaisivat LaFace ja Arista.


title: Songs About Girls

text: Songs Abot Girls on will.i.amin kolmas studioalbumi, joka julkaistiin 25. syyskuuta 2007. Albumin alkuperäinen nimi oli "Keep the Beeper".


title: Songs About Girls

text: Albumi debytoi Yhdysvalloissa Billboard 200 -listan sijalla 38.


title: Kurkela

text: Kurkela voi tarkoittaa:


title: Jääkiekon A-nuorten SM-liiga

text: Jääkiekon Nuorten SM-liiga on 18 joukkueesta koostuva Suomen Jääkiekkoliiton alainen nuorten jääkiekkosarja (A-juniorit eli 20 v. ja nuoremmat). Siellä pelaavat kaikkien 15 miesten SM-liigajoukkueen A-juniorijoukkueet sekä lisäksi kolme muuta seuraa, joiden miesten edustusjoukkueet pelaavat Mestiksessä, Suomi-sarjassa ja KHL:ssä. Nuorten SM-liigan mestaruuspokaali on Legacy Bowl, jonka kanadansuomalaisten yhteisö lahjoitti kiertopalkinnoksi keväällä 2013. Nuorten Suomen mestaruudesta on pelattu vuodesta 1945 lähtien ja Tampereen Ilves on kerännyt mestaruuksia eniten – 22 kertaa.


title: Jääkiekon A-nuorten SM-liiga

text: Nuorten SM-liigan runkosarja pelataan 19 joukkueen kaksinkertaisena sarjana, eli jokainen joukkue pelaa jokaista muuta joukkuetta vastaan kaksi kertaa. Näin ottelumääräksi muodostuu 38 ottelua joukkuetta kohden. Lisäksi kahdessa viiden joukkueen lohkossa pelataan kaksinkertaiset välisarjat, ja kahdessa kolmen joukkueen lohkossa kaksinkertaiset välisarjat ja kaksi ylimääräistä ottelua (8 ottelua). Jokainen joukkue osallistuu myös kahteen turnaukseen, joissa molemmissa on kolme ottelua. Runkosarjan kokonaisottelumäärä on 50 ottelua.


title: Jääkiekon A-nuorten SM-liiga

text: Kaksitoista parhaiten runkosarjassa sijoittunutta joukkuetta pelaavat playoff-ottelut. Villi kortti -kierroksella pelataan otteluparein 5.-12., 6.-11., 7.-10. ja 8.-9. Puolivälierät pelataan otteluparein 1.-VK4, 2.–VK3., 3.–VK2. ja 4.–VK1. Välierissä runkosarjassa parhaiten sijoittunut kohtaa huonoiten sijoittuneen ja toiseksi paras toiseksi huonoiten sijoittuneen. Näiden otteluparien voittajat kohtaavat loppuottelusarjassa ja häviäjät pronssiottelussa. Kaikki ottelusarjat, paitsi yksiosainen pronssiottelu, pelataan paras kolmesta -järjestelmällä, eli ottelusarjan voittoon tarvitaan kaksi voittoa.


title: Jääkiekon A-nuorten SM-liiga

text: Vuonna 2008 voimaan astui uusi käytäntö, jonka mukaan joukkueessa saa pelata neljä yli-ikäistä pelaajaa. Samalla sääntöjä muutettiin siten, että liigaan voi nousta mutta sieltä ei voi pudota. Poikkeuksena ovat joukkueet, joiden edustusjoukkue ei pelaa miesten SM-liigassa (kaudella 2017–2018 Blues ja K-Vantaa). Myös joukkue, joka on kolmatta perättäistä kertaa runkosarjan viimeinen joutuu karsintaan. Runkosarjan viimeinen joukkue joutuu karsintaan myös, jos kaikki joukkueet, joiden edustusjoukkue ei pelaa SM-liigassa, sijoittuvat 12 parhaan joukkoon. Kausilla 2016-17 ja 2017-18 on lisäksi pelannut sarjan ulkopuolisena EC Red Bull Salzburg. Sen pisteet on laskettu, vaikkei pelaakaan täyttä sarjaa.


title: Jääkiekon A-nuorten SM-liiga

text: Nuorten SM-liigaa alempanana on A-nuorten Mestis.


title: Jääkiekon A-nuorten SM-liiga

text: A-nuorten SM-liigan palkinnot on jaettu nykyisillä nimillään kaudesta 2010–2011 lähtien, kun jääkiekkoliitto julkisti 62 uutta pelaajapalkintoa marraskuussa 2010.


title: Abstrakti olio

text: Abstrakti olio (, mon. "abstracta") on filosofinen käsite, joka viittaa sellaiseen olioon, joka ei ole konkreettinen, päinvastoin kuin esimerkiksi fysikaaliset kappaleet.


title: Abstrakti olio

text: "Abstraktionismi" on ontologinen kanta, jonka mukaan abstrakteja olioita (tai entiteettejä yleisesti) on olemassa, ja "konkretismi" puolestaan tälle vastakkainen kanta.


title: Abstrakti olio

text: Filosofit ovat erimielisiä siitä, mikä tarkkaan ottaen tekee oliosta tai entiteetistä abstraktin. Erään määritelmän mukaan olio on abstrakti, jos ja vain jos siltä puuttuu aika-avaruudellinen sijainti tai se on ajasta ja avaruudesta riippumaton. Tällöin esimerkiksi oikeus on abstrakti olio, koska se ei sijaitse missään tietyssä paikassa.


title: Abstrakti olio

text: Toisen määritelmän mukaan abstrakteja ovat oliot, joilta puuttuvat kaikki kausaaliset voimat. Kausaalisella voimalla tarkoitetaan olion kykyä vaikuttaa johonkin muuhun syy-seuraussuhteen mukaisesti. Tällöin esimerkiksi tyhjä joukko on abstrakti olio, koska se ei voi vaikuttaa mihinkään toiseen olioon.


title: Abstrakti olio

text: Kaikki abstraktit entiteetit ovat ei-materiaalisia, mutta kaikki ei-materiaaliset entiteetit eivät ole abstrakteja: muun muassa aistinsisällöt voidaan nähdä aika-avaruudellisina, konkreettisina ei-materiaalisina entiteetteinä.


title: Abstrakti olio

text: Abstraktit oliot ovat usein filosofisen huomion kohteena, koska ne nostavat esiin ongelmia yleisesti hyväksytyissä teorioissa. Ontologiassa abstraktit oliot ovat ongelmallisia fysikalismin ja naturalismin kannalta. Historiallisesti merkittävin ontologinen abstrakteihin olioihin liittynyt väittely on koskenut universaalien ongelmaa (muun muassa keskiajan universaalikiista).


title: Abstrakti olio

text: Tietoteoriassa abstraktit oliot ovat ongelmallisia empirismin kannalta. Jos abstrakteilla olioilla ei ole sijaintia tai kausaalisia voimia, kuinka tiedämme niistä? On vaikea sanoa, millä tavalla ne vaikuttavat aistihavaintoihimme, ja silti vaikuttaa siltä, että olemme yksimielisiä useista niitä koskevista asioista. Jotkut, kuten Edward N. Zalta ja tavallaan myös Platon ideaopissaan, ovat katsoneet, että abstraktit oliot muodostavat metafysiikan ja koko filosofisen tutkimuksen keskeisimmän ja määrittävän aiheen. Jos filosofia nähdään erillisenä empiirisestä tutkimuksesta ja empiiriset kysymykset erillisinä abstrakteja olioita koskevista kysymyksistä, abstraktit oliot vaikuttavat filosofian omimmalta alueelta.


title: Volvo FM

text: Volvo FM on Volvon valmistama kuorma-auto. Valittavissa olevia moottoreita ovat D9B, D11B, D13A ja D13B. D9B:n tehovaihtoehdot ovat 300, 340 tai 380 hv, D11B:n 390 tai 430 hv. D13A:n vaihtoehdot ovat 360, 400, 440 tai 480 hv ja D13B:n 360, 400 tai 440 hv. D9B on suora 6-sylinterinen 9,4-litrainen dieselmoottori, joka saavuttaa Euro 5 -päästömääräykset SCR-teknologian avulla. D11B on 10,8-litrainen suora 6-sylinterinen dieselmoottori, ja saavuttaa Euro 5 -päästömääräykset SCR-teknologian avulla. Suora 12,8-litrainen D13A on 6-sylinterinen dieselillä toimiva moottori, joka käyttää SCR-tekniikkaa Euro 5 -päästömääräysten saavuttamiseksi. D13B-turbodieselmoottori on 12,8-litrainen suora 6-sylinterinen moottori, jossa on käytössä EGR-pakokaasukierrätys ja se saavuttaa Euro 4 -päästömääräykset.FM on tarkoitettu 18–120 tonnin kokonaisyhdistelmämassalle.


title: Volvo FM

text: Ohjaamovaihtoehtoja on saatavilla kuusi, jotka ovat: Globetrotter XL, Globetrotter, makuuohjaamo, matala makuuohjaamo, päiväohjaamo ja miehistöohjaamo.


title: Zamalek

text: Zamalek Sporting Club () on egyptiläinen urheiluseura, joka tunnetaan paremmin jalkapalloseurana. Seura perustettiin vuonna 1911, joilloin sen nimi oli Kasr El-Nil vuoteen 1913 asti. Nykyinen nimi on ollut käytössä vuodesta 1952 lähtien. Jalkapalloilussa joukkue on Egyptin menestyneimpiä seuroja Al-Ahlyn ohella. Lisäksi se menestynyt varsin hyvin Afrikan Mestarien liigassa ja muissa Afrikan cupeissa.


title: Zamalek

text: Zamalek on myös toiseksi menestynein seura Afrikassa ja yhdestoista maailmassa kansainvälisillä kentillä FIFA:n virallisissa kilpailuissa.


title: Matkaniva

text: Matkaniva on Oulaisten kaupunkiin kuuluva maaseutukylä, joka sijaitsee Oulaisista Haapavedelle menevän tien varressa Pyhäjoen rantamailla.


title: Matkaniva

text: Kylässä toimivat muun muassa seuraavat järjestöt: Matkanivan Nuorisoseura, Matkanivan metsästysseura, Matkanivan kalastuskunta, Matkanivan diakoniatoimikunta, Matkanivan Maa- ja Kotitalousnaiset.


title: Suomen virtuaaliyliopisto

text: Suomen virtuaaliyliopisto oli Suomen yliopistojen yhteistoiminnallinen verkosto, ei siis nimestään huolimatta varsinainen yliopisto. Tarkoituksena oli edistää ja kehittää tieto- ja viestintätekniikan käyttöä sekä yliopistojen välistä yhteistyötä eri osa-alueilla.


title: Suomen virtuaaliyliopisto

text: Suomen virtuaaliyliopiston toiminta alkoi vuonna 2001. Vuosina 2001–2006 toiminta toteutettiin opetusministeriön rahoituksella ja vuodesta 2007 eteenpäin vastuu rahoituksesta on ollut yliopistoilla. Suomen virtuaaliyliopisto päätettiin vuonna 2009 lakkauttaa ja sen toiminta päättyi vuoden 2010 lopussa.


title: Ljudmyla Džyhalova

text: Ljudmyla Džyhalova (s. 22. tammikuuta 1962 Odessan alue) on Neuvostoliittoa edustanut ukrainalainen pikajuoksija ja viestijuoksun olympiavoittaja. Hänen päämatkansa oli 400 metrin juoksu.


title: Ljudmyla Džyhalova

text: Ljudmila Džigalova sijoittui vuoden 1987 universiadien 400 metrin juoksussa toiseksi ja oli samalla sijalla myös 4 × 400 metrin viestijuoksussa. Saman vuoden Euroopan cupissa hän oli voittamassa viestijuoksua. Soulin 1988 olympialaisissa hän pääsi juoksemaan viestijuoksun alkuerissä. Neuvostoliiton voittamaan loppukilpailuun hän ei osallistunut.


title: Ljudmyla Džyhalova

text: Vuonna 1989 Džigalova kilpaili Neuvostoliiton viestijoukkueessa Euroopan cupissa ja maailmancupissa (sijoitukset toinen ja kolmas). Splitin EM-kilpailuissa 1990 hän sijoittui 400 metrillä kuudenneksi ja saavutti viestissä hopeaa. Samana vuonna hän voitti 400 metrillä ensimmäisen Neuvostoliiton mestaruutensa. Tokion MM-kilpailuissa 1991 hän karsiutui niukasti 400 metrin juoksun välierissä mutta voitti kultaa viestissä, jossa hän juoksi toisen osuuden. Samana vuonna hän juoksi myös Euroopan cupin voittaneessa viestijoukkueessa. Barcelonan 1992 olympialaisissa hän voitti olympiakultaa 4 × 400 metrillä, jossa hän jälleen juoksi toisen osuuden.


title: Ljudmyla Džyhalova

text: Harkovassa asunut Džigalova oli pituudeltaan 176 cm ja painoi parhaina juoksuvuosinaan 62 kiloa.


title: Luettelo Salon kylistä

text: Luettelo Salon kylistä on lista Salon seudun kuntaliitoksen 2009 jälkeen Saloon kuuluvista kylistä. Luettelossa on alussa rivejä joissa lukee "yleiset alueet". Esim Iilikenmäen yleiset alueet 734-303-*-* tarkoittaa rakennuskaavan ja ohjeellisen tonttijaon sisältävän asemakaavan mitattuja yleisiä alueita, jotka voivat olla rakennuskaavateitä, toreja, puistoja tms. Esim alue 734-303-9901-1 joka sisältää suunnilleen kaikki Iilikenmäen kadut. Yleiset alueet on samanlaisia kiinteistöjä kuin muutkin, ne voivat olla yhdessä tai useassa palstassa. Yleisestä alueesta on yleensä olemassa kartta suurin osa yleisistä alueista löytyy kiinteistörekisterikartalta


title: Luettelo Salon kylistä

text: Kuntaliitoksen yhteydessä monen kylän nimi muutettiin päällekkäisyyksien vuoksi.


title: DIO - Distraught Overlord

text: Dio-distraught overlord, tai dio ~distraught overlord~ (jap.ディオ) oli vuonna 2006 perustettu japanilainen Visual-kei-yhtye. Dion musiikissa oli jopa iloisia vivahteita, mutta se ei muuta heidän Visual-kei-genreään.


title: DIO - Distraught Overlord

text: Alun perin Dio tunnettiin Baby Santa-nimisessä yhtyeessä sessiojäseninä. Myöhemmin he aloittivat uransa Diona, joka sai kokoonpanon laulaja Mikaru, kitaristit Erina ja kei ja basisti Ivy. Heillä ei ollut sinä aikoina vielä oikeaa rumpalia. Sitten vakituiseksi rumpaliksi tuli Denka.


title: DIO - Distraught Overlord

text: Vuonna 2009 syksynä, Dio ilmoitti jäävänsä tauolle, ja yhtyeen kitaristi Erina erosi. 13.3.2010 yhtye hajosi.


title: Theater of the Mind

text: Theater of the Mind on rap-artisti Ludacrisin kuudes studioalbumi. Se julkaistiin 24. marraskuuta 2008. Alun perin sen piti kuitenkin ilmestyä jo 21. lokakuuta 2008.


title: Theater of the Mind

text: Ludacris sanoi, että albumi on "teatterillinen". Joka kappaleessa kuuluvat äänet ovat kuin kohatauksia elokuvista. Ludacris sanoi myös, ettei albumin yhdessäkään kappaleessa ole "mukana" (feat.) ketään artistia, vaan he ovat "kanssanäyttelijöitä" (co-starring). Albumin takakannessa esim. kappaletta "Wish You Would" ei merkitä: "Wish You Would feat. T.I.", vaan "Wish You Would co-starring T.I.".


title: Theater of the Mind

text: Albumilla kuullaan muun muassa Lil Wayneä, The Gamea, T.I.:ta ja Jamie Foxxia. Lisäksi kappaleella "Undisputed" vierailee ammattilaisnyrkkeilijä Floyd Mayweather Jr..


title: Theater of the Mind

text: Albumin kansista on tehty myös versioita, joissa Ludacrisin jalassa olevien Adidas Superstar -kenkien sivuilla olevat mustat raidat on sensuroitu piilomainonnan estämiseksi.Albumi sijoittui Billboard 200 -listalla viidenneksi. Sitä myytiin 214,126 kappaletta ensimmäisellä viikolla ilmestymisestään.


title: Theater of the Mind

text:
Kyseisellä albumilla kerrotaan myös levy-yhtiö Disturbing Tha Peacen uusista julkaisuista:
DISTURBING THA PEACE
...A NEW ERA BEGINSEnnen albumin julkaisua Ludacris julkaisi DJ Draman kanssa yhteisen "The Preview" -nimisen mixtapen.


title: Power noise

text: Power Noise (kutsutaan myös nimellä Rhytmic Noise) on 1990-luvulla syntynyt tansittava noisen alalaji. Power Noise lainaa vaikutteita teknosta ja muista elektronisen tanssimusiikin tyyleistä. Musiikki koostuu särötetyistä rumpusampleista ja muista häiriöäänistä. Saksalainen Ant-Zen on merkittävimpiä power noisea julkaisevia levy-yhtiöitä.


title: Sibel Kekilli

text: Sibel Kekilli (s. 16. kesäkuuta 1980 Heilbronn, Saksa) on saksalainen näyttelijä. Hänellä on turkkilaiset sukujuuret. Kekillin ura näyttelijänä alkoi vuonna 2004 naispääosasta Fatih Akınin Kultaisella karhulla palkitussa elokuvassa "Suoraan seinään". Vuosina 2011–2014 Kekilli esiintyi HBO:n televisiosarjassa "Game of Thrones" Shaen roolissa.


title: Sibel Kekilli

text: Ennen varsinaista näyttelijäuraansa Kekilli esiintyi muutamassa pornoelokuvassa


title: Nitro Snowboards

text: Nitro Snowboards on yhdysvaltalainen lumilautailu- ja lasketteluvälineiden valmistaja. Yhtiö perustetiin vuonna 1990 Seattlessa, Washingtonissa. Yhtiö valmistaa lumilautoja, monoja ja siteitä. Yhtiö valmistaa lisäksi lasketteluvaatteita, pipoja, paitoja ja reppuja. Nitro Snowboards sponsoroi lumilautailijoita ja julkaisee heidän lasketteluvideoitansa


title: Pirjo Luoma-aho

text: Pirjo Päivikki Luoma-aho (s. 20. elokuuta 1960 Jyväskylä) on suomalainen näyttelijä.


title: Pirjo Luoma-aho

text: Luoma-aho valmistui Teatterikorkeakoulusta ja on kuulunut Kansallisteatterin vakituiseen näyttelijäkuntaan vuodesta 1987. Hänellä on humanististen aineiden opintoja Helsingin yliopistossa. Luoma-ahon klassikkorooleja ovat olleet Liina Suvanto "Kultaisessa vasikassa", Roxane "Cyrano de Bergeracissa", Hippolyta / Titania "Kesäyön unelmassa", "Viettelyksen vaunun" Blanche, "Näköala sillalta" -näytelmän Beatrice Carbone, "Kauppamatkustajan kuolemassa" perheen äiti Linda. Hänellä oli naispääosat elokuvissa "Lain ulkopuolella" sekä "Viola". Luoma-aho on vieraillut tv-sarjoissa ja hänellä on ollut rooleja kuunnelmissa.Pirjo Luoma-aho oli naimisissa Harri Virtasen kanssa 1987–1996 ja heillä on kaksi lasta.


title: Euro Shopper

text: Euro Shopper on vuonna 1996 perustettu päivittäistavaroiden kaupan oma merkki jota hallinnoi seitsemän eurooppalaisen vähittäismyyntiketjun yhteenliittymä AMS Sourcing B.V. Tuotemerkillä myydään noin kolmeasataa tuotetta. Euro Shopperin tunnusmerkki on ostoskärryn kuva.


title: Euro Shopper

text: Euro Shopper -tuotteita myydään 21:ssä maassa ja niiden myynti tuotti 103 miljardia euroa liikevaihtoa vuonna 2016. Suomessa Euro Shopper -tuotteita myy Ruokakesko (K-ryhmä).


title: Euro Shopper

text: Vuonna 2013–2014 ruotsalainen ICA, alankomaalainen Ahold ja suomalainen Kesko aloittivat Euro Shopper -tuotteiden korvaamisen omilla tuotemerkeillään: ICA Basic (ICA), AH Basic (Ahold) ja K-Menu (Kesko).


title: Euro Shopper

text: Suomessa Euro Shopper tunnetaan erityisesti energiajuomastaan, josta käytetään usein akronyymia ES.


title: Melvin Alvah Traylor junior

text: Melvin Alvah Traylor Junior (16. joulukuuta 1915–11. helmikuuta 2008 Evanston, Illinois) oli yhdysvaltalainen lintutiteteilijä.


title: Melvin Alvah Traylor junior

text: Melvin Traylor oli chicagolaisen pankkiirin Melvin Alvah Traylorin ja Dorothy Y. Traylorin poika. Hän palveli merivoimien luutnanttina toisessa maailmansodassa Guadalcanalissa. Hän haavoittui vaikeasti Tarawan taistelussa, ja menetti toisen silmänsä sekä vammautui käteen ja ylävartaloon.


title: Melvin Alvah Traylor junior

text: Sodan päätyttyä Melvin Traylor jatkoi työskentelyään "Field Museum of Natural History in Chicago"ssa, missä hän aloitti vuonna 1937. Vuonna 1956 Traylorista tuli museon lintuosaston apulaiskuraattori. Viimeisinä työvuosinaan hän toimi lintutieteellisen osaston johtajana. Jäätyään eläkkeelle 1980 Traylor jatkoi työskentelyään museossa emerituskuraattorina.


title: Melvin Alvah Traylor junior

text: Hän teki tutkimusretkiä Afrikkaan (yhdessä Austin L. Randin kanssa), Etelä-Amerikkaan ja Aasiaan. Vuonna 1960 hän osallistui Himalajan retkelle, jota johti Sir Edmund Hillary.


title: Melvin Alvah Traylor junior

text: Traylor toimitti, yhdessä Raymond A. Paynterin, Ernst Mayrin ja G. William Cottrellin kanssa, teoksen "Checklist of Birds of the World", joka koostui 16 osasta, jotka kirjoitettiin vuosina 1934–1987. Traylor kirjoitti kymmeniä artikkeleita tieteellisiis sarjoihin. Traylor kuvaili ja nimesi joitakin uusia lintulajeja, kuten tanajoenherttu ("Cisticola restrictus") ja vihernapsijoiden suvun "Zimmerius". Oranssisilmänappari ("Tolmomyias traylori") on nimetty hänen kunniakseen.


title: Japanilainen teetaide

text: Japanilainen teetaide (, vanhastaan myös ) on taidemuoto ja henkisen oppimisen polku, joka keskittyy vihreän teen valmistamiseen ja nauttimiseen.


title: Japanilainen teetaide

text: Teetaidetta opiskelevat opettelevat valmistamaan monia erilaisia teelaatuja. He saavat myös tietoa kimonoista, kukista ja monista muista asioista. Teetaiteen oppiminen vaatii vuosien harjoittelua. Jotkut omistavat koko elämänsä sen opettelulle ja harjoittelulle.


title: Japanilainen teetaide

text: Tee tuli Japaniin Kiinasta noin vuonna 700. Vuoden 729 Japanista on peräisin maininta keisari Shōmun teetarjoilusta sadalle munkille palatsissaan Narassa uskonnollisessa seremoniassa, josta teeseremonian arvellaan kehittyneen. Teestä tuli erittäin suosittu juoma, ja suosion myötä myös teen kasvatus alkoi Japanissa. 1100-luvulla "matcha" eli vihreä teejauhe alkoi olla suosittua. Teemestari Sen no Rikyū kohotti teeseremonian taidemuodoksi 1500-luvulla. Vielä nykyäänkin teetä valmistetaan siten kuin hän opetti. 1500-luvun Japanissa teetä joivat niin rikkaat kuin köyhätkin.


title: Japanilainen teetaide

text: Teetilaisuuden aluksi teehuoneeseen tuleva vieras katsoo japanilaista kalligrafiaa. Hän kumartuu käärön eteen osoittaen kunnioitusta tekstin kirjoittaneelle mestarille ja mietiskelee tekstin sisältöä. Kalligrafia näkyy teetaiteessa myös muilla tavoin, kuten esineiden säilytyslaatikoissa sekä esineiden luettelossa.


title: Joseph Veltjens

text: Joseph Veltjens (2. kesäkuuta 1894– 6. lokakuuta 1943) oli saksalainen liikemies ja sotilas ja ensimmäisen maailmansodan johtavia hävittäjä-ässiä 35 pudotuksellaan. Toisen maailmansodan aikana hän sai everstiluutnantin arvon. Hän tuli Suomeen elokuussa 1940 Herman Göringin lähettiläänä ja sopi Mannerheimin kanssa saksalaisjoukkojen kauttakulusta. Ensimmäisen kerran hän kävi Suomessa vuonna 1918.


title: Joseph Veltjens

text: Veltjens oli osakkaana Hanseatica Aschpurwis & Veltjens S. A. -yhtiössä, joka sai hoitaakseen Saksan ase- ja tarviketoimituksia Suomeen. Esimerkiksi lokakuun alussa 1940 tehty sopimus keskitti Saksan sotasaalista ja Wehrmachtin varastoja koskevat toimitukset Veltjensin yritykselle. Saksa maksoi Veltjensille jopa 25 % provisiota Suomen ostamista tavaraeristä.


title: Joseph Veltjens

text: Joseph Veltjens kuoli lento-onnettomuudessa vuonna 1943.


title: Edwin Long

text: Edwin Longsden Long (1829–1891) oli englantilainen taidemaalari, joka syntyi Bathissa, Somersetissa. Hän aloitti uransa muotokuvamaalarina. Vuonna 1857 Long matkusti taiteilija John Phillipin kehotuksesta Espanjaan, minkä jälkeen hän kiinnostui muista kulttuureista niin, että matkusti laajemmalti Espanjassa. Matkojen tuotoksena syntyi teos "Bravo el Toro" (1859).


title: Edwin Long

text: Longin työ sai uuden suunnan Egyptiin ja Syyriaan suuntautuneiden matkojen jälkeen, ja hän aloitti suurten historiallisten ja orientalististen töiden parissa työskentelyn.


title: SML

text: SML voi tarkoittaa:


title: Luettelo televisiosarjan Lilo & Stitch jaksoista

text: Tämä artikkeli sisältää listan Lilo & Stitch -sarjan jaksoista. Kaikkiaan niitä on yhteensä 65, jotka ovat kaikki esitetty myös Suomessa vuosien 2003-2006 aikana. Yksi jakso kestää noin 20 minuuttia.


title: Charles Haskins Townsend

text: Charles Haskins Townsend (1859 Parnassus, Pennsylvania – 1944) oli yhdysvaltalainen eläintieteilijä.


title: Charles Haskins Townsend

text: Vuosina 1897–1902 Townsend työskenteli Yhdysvaltain Kalastuskomissiossa (United States Fish Commission) kalastajaosaston päällikkönä. Tämän jälkeen hän toimi New Yorkin Akvaarion (New York Aquarium) johtajana Castle Gardenissa, vuodesta 1902 aina eläkkeelle jäämiseensä saakka 1937.


title: Charles Haskins Townsend

text: Townsend oli tuottelias kirjoittaja, ja kirjoitti muun muassa kalastamisesta, valaista, hylkeistä, syvänmerensukelluksesta ja eläintieteestä.


title: Charles Haskins Townsend

text: Vuosina 1912–1913 Townsend toimi Amerikan kalastajien yhdistyksen (American Fisheries Society) puheenjohtajana. Hänen äänestettiin New Yorkin tiedeakatemian (New York Academy of Sciences) jäseneksi.


title: Charles Haskins Townsend

text: Townsend kuvaili ja nimesi linnuista meksikonpikkuliitäjän ("Puffinus auricularis") ja kookossaarensiepparin ("Nesotriccus ridgwayi").


title: Vampyyrin oppipoika

text: Vampyyrin oppipoika on Darren Shanin kirjoittamaan fantasiakauhukirjasarja "Darren Shanin tarinan" toinen osa. Se kertoo Darren Shan -nimisestä puolivampyyrista. Romaani julkaistiin englanniksi 2000 ja suomeksi 2002. Sen suomensi Kaijamari Sivill ja kustansi Tammi.


title: Vampyyrin oppipoika

text: Darren Shan on puolivampyyri, jonka vastoin hänen tahtoaan entinen vampyyrikenraali Crespley veretti. Darren on Crespleyn oppipoika ja omaksuu vampyyrien tapoja, mutta hän on hyvin vastahakoinen ihmisveren juomisessa ja omien sanojensa mukaan "kuolee mieluummin kuin juo ihmisen verta". He liittyvät friikkisirkuksen porukkaan. Darren tutustuu siellä käärmepoika Evraan, josta tulee sittemmin yksi hänen parhaista ystävistään. Suorittaessaan päivittäisiä tehtäviään Evra ja Darren törmäävät 16-vuotiaaseen Sam Grestiin ja he kolme ystävystyvät. Darrenin ja Samin seikkaillessa hylätyllä rautatieasemalla he törmäävät luontoaktivistiin J.V:en, josta heille aiheutuu myöhemmin paljon ongelmia. Friikkisirkuksen näytöksen loppupuolella J.V vapauttaa susimiehen, joka repii häneltä kädet kokonaan irti ja lopulta päätyy metsästämään Darrenia ja Samia. Sam on kuolemaisillaan, kun susimies alkaa raadella häntäkin, mutta Darren selviytyy hengissä, kun Crespley pelastaa hänet viime hetkellä. Darren juo Samin kuiviin ja osa Samin sielusta siirtyy sitä kautta Darreniin.


Ligue Professionnelle 1 -kausi 2003–2004 oli Tunisian jalkapallon pääsarjan 49. kausi, joka päättyi Espérancen historian 19 mestaruuteen. Se oli joukkueen seitsemäs peräkkäinen mestaruus. Liigassa toiseksi tullut ES Sahel jäi Esperancesta 9 pisteen päähän. Kyseinen kausi oli myös viimeinen kerta, jossa pelasivat 12 joukkuetta. Seuraavalle kaudelle joukkueiden määrää sarjassa kasvatettiin kahdella joukkueella.


title: Napsijat (suku)

text: Napsijat ("Phylloscartes") on napsijoiden heimoon kuuluva lintusuku. Sukuun kuuluu 16 lajia.


title: Art Garfunkel – Across America

text: Art Garfunkel – Across America on Art Garfunkelin konserttitaltiointi New Yorkin Ellis Islandilla vuodelta 1996. Se pidettiin kolmena peräkkäisenä iltana. Across America on Garfunkelin ainoa virallinen taltioitu konsertti, ja se pidettiin hänen 12-vuotisen Amerikan läpikävelemisensä päättymisen kunniaksi, johon myös nimi viittaa. Se on myös Garfunkelin ensimmäinen soolouran konsertti, jossa hän laulaa Simon & Garfunkel -duon lauluja.


title: Art Garfunkel – Across America

text: Konsertti teemoittuu matkustamiseen, juuriin, identiteetin etsintään ja oikeudenmukaisuuteen. Laulaja-lauluntekijä selvittää musiikkikappaleiden väleissä matkan nostamia ajatuksia ja kertoo avoimesti vaiheistaan ja näkemyksistään maailmanmenosta yleensäkin. Art kertoo juttuja myös suhteestaan Paul Simoniin ja kaksikon keskinäisestä köydenvedosta duon alkuvuosilta. Vierailevina tähtinä ovat James Taylor ja Michael Brecker, joka soittaa saksofonia ensimmäisessä ja viimeisessä kappaleessa. Myös Garfunkelin vaimo Kim Cermak laulaa taustalla ja niin ikään heidän poikansa James esiintyy myös.


title: Art Garfunkel – Across America

text: Konsertti on julkaistu CD:nä, VHS:nä ja DVD:nä. CD ei sisällä "Cecilia"-kappaletta, mutta siinä on kappaleet "I Only Have Eyes For You" sekä "I Will", jotka taas puuttuvat DVD:ltä ja VHS:ltä.


title: Kyösti Käyhkö

text: Kyösti Käyhkö (27. huhtikuuta 1912 – 13. lokakuuta 1973) oli suomalainen näyttelijä, sanoittaja ja järjestäjä.


title: Kyösti Käyhkö

text: Käyhkö näytteli uransa aikana kaikkiaan 44 elokuvassa. Roolit olivat pieniä, muistettavimpia rooleja kahdessa Valentin Vaalan ohjaamassa elokuvassa: konnaroolit elokuvissa "Dynamiittityttö" (1944) ja "Omena putoaa..." (1952) sekä konttoripäällikkö Suonperän osa elokuvassa "Yövartija vain..." (1940). Hän toimi järjestäjänä muutamassa Suomen Filmiteollisuuden ja Suomi-Filmin elokuvassa. Hän oli myös sanoittaja.


title: Kyösti Käyhkö

text: Käyhkön isä oli näyttelijä-teatterinjohtaja Aku Käyhkö ja serkku Kipparikvartetin keulahahmona tunnettu laulaja-näyttelijä Kauko Käyhkö. Kyösti Käyhkö teki myös pitkän uran teatterissa.


title: Merirauman peruskoulu

text: Merirauman peruskoulussa toimii 1-4-luokkaa. Merirauman koulussa ei ole ruokalaa eikä liikuntasalia. Koulussa syödään luokassa ja liikutaan ulkona tai Rauman seurakunnan monitoimitila Meriristissä.


title: Suiririt

text: Suiririt ("Suiriri") on tyrannien heimoon kuuluva lintusuku.


title: Kristina Lugn

text: Gunhild Bricken Kristina Lugn (s. 14. marraskuuta 1948 Tierp) on ruotsalainen runoilija ja näytelmäkirjailija.


title: Kristina Lugn

text: Lugn on saanut useita palkintoja, kuten Svenska Dagbladetin kirjallisuuspalkinnon vuonna 1989. Hänet valittiin 5. lokakuuta 2006 Ruotsin akatemiaan, jonka neljännentoista paikan Lars Gyllenstenin kuolema oli jättänyt tyhjäksi saman vuoden toukokuussa.


title: Kristina Lugn

text: Lugn valmistui humanististen tieteiden kandidaatiksi vuonna 1972 ja julkaisi samana vuonna ensimmäisen runokokoelmansa ("Om jag inte"). Hän johtaa Tukholmassa Teater Brunnsgatan Fyraa, jonka perusti alun perin näyttelijä Allan Edwall. Lugn on myös tehnyt keskusteluohjelmaa "Kristina Lugns bokcirkel", jota on esitetty Suomessa nimellä "Ruotsalainen lukupiiri".


title: Jim Croce

text: James Joseph ”Jim” Croce [kroutši] (10. tammikuuta 1943 Philadelphia – 20. syyskuuta 1973 Louisiana) oli yhdysvaltalainen laulaja-lauluntekijä ja kitaristi. Hänen tunnetuimpia kappaleitaan ovat ”You Don’t Mess Around with Jim”, ”Time in a Bottle” ja ”Bad, Bad Leroy Brown”. Croce kuoli lento-onnettomuudessa 1973 vain 30-vuotiaana tehtyään kolme menestynyttä sooloalbumia vuosien 1972 ja 1973 aikana.


title: Jim Croce

text: James Joseph Croce syntyi Philadelphiassa 10. tammikuuta 1943. Hän lauloi sekä soitteli jo lapsena ja hankki 15-vuotiaana kitaran.


title: Jim Croce

text: Croce kuunteli 1960-luvun alussa Woody Guthrieta, Jimmie Rodgersia, merimieslauluja sekä englantilaisia ja irlantilaisia balladeja. Hän valmistui Villanovan yliopistosta vuonna 1965 pääaineenaan psykologia. Valmistumisensa jälkeen hän soitteli paikallisissa baareissa ja juhlissa sekä työskenteli opettajana ja rakennusmiehenä. Croce julkaisi vuonna 1966 albuminsa "Facets", jota hän painatti vain 500 kappaletta.


title: Jim Croce

text: Croce meni naimisiin collegen-aikaisen tyttöystävänsä Ingrid Jacobsonin kanssa 1966. Pariskunta esiintyi jonkin aikaa duona Itä- ja Etelä-Yhdysvaltain collegeissa, baareissa ja kahviloissa. He julkaisivat 1969 Capitol Recordsilla albumin "Jim & Ingrid Croce". Se ei kuitenkaan myynyt hyvin, joten Crocet lopettivat kiertämisen ja asettuivat asumaan Pennsylvanian maaseudulle Lyndelliin.


title: Jim Croce

text: Croce teki Lyndellissä töitä rekkakuskina ja soitti iltaisin paikallisissa baareissa. Pariskunta sai siellä ensimmäisen lapsensa. Elättääkseen perheensä Croce päätti aloittaa uudelleen muusikkona ja kirjoitti kymmenessä päivässä monta tulevaa menestyskappalettaan, kuten ”Time in a Bottlen”. Hän lähetti kasetin New Yorkiin tuottajille, joihin musiikki teki vaikutuksen. ABC/Dunhill julkaisi 1972 Crocen ensimmäisen sooloalbumin "You Don’t Mess Around with Jim". Se oli menestys ja tuotti kaksi singlehittiä, ”You Don’t Mess Around with Jim” ja ”Operator”. Croce teki kiertueen ja nauhoitti sen jälkeen toisen albuminsa "Life and Times" (1973), jolta nousi listaykköseksi single ”Bad, Bad Leroy Brown”.


title: Jim Croce

text: Croce aikoi pitää taukoa toista albumiaan seuranneen kiertueen jälkeen viettääkseen aikaa vaimonsa ja poikansa kanssa. Hän kuitenkin kuoli 20. syyskuuta 1973 lento-onnettomuudessa Natchitochesissa Louisianassa kesken college-kiertueensa. Hän oli jo nauhoittanut kolmannen albuminsa "I Got a Name", joka julkaistiin kaksi viikkoa hänen kuolemansa jälkeen. Onnettomuudessa kuoli myös Crocen yhtyetoveri Maury Muehleisen. Crocen suosio kasvoi heti hänen kuolemansa jälkeen. Hänen singlensä nousivat listoilla, ja ensimmäisen albumin kappale ”Time in a Bottle” nousi Billboardin listaykköseksi. Albumeista "Life and Times" nousi Billboardin listalla seitsemänneksi 1973, "I Got a Name" kakkoseksi 1974 ja "You Don’t Mess Around with Jim" samana vuonna ykköseksi. Kokoelmalevy "Photographs & Memories" nousi listakakkoseksi 1974.


title: Jim Croce

text:
Crocella oli tavallisen työtätekevän perheenisän imago, ja hänen sanoituksensa olivat maanläheisiä. Hän kirjoitti niin nopeatempoisia ja tarttuvia kappaleita kuin myötätuntoisia ja melankolisia balladejakin. Croce nimettiin Songwriters Hall of Fameen vuonna 1990.
Ensimmäinen suomeksi tehty Crocen kappale on ”Kun Reiska lyö” (”You Don’t Mess Around with Jim”, suomal. sanat Vexi Salmi).


title: Nadim Thabet

text: Nadim Thabet (s. 10. lokakuuta 1984 Tripoli, Libya) on libyalais-tunisialainen jalkapallomaalivahti. Hän edustaa Tunisian pääsarjassa pelaavaa ES Sahelia.


title: Nadim Thabet

text: Thabet aloitti uransa Zeramdinessa, josta hän siirtyi myöhemmin ES Saheliin. Kaudella 2007–2008 Thabet nousi Sahelin toiseksi varamaalivahdiksi Aymen Mathlouthin ollessa ykkösmaalivahti. Thabet siirtyi kuitenkin kesken kauden lainalle Stade Gabésieniin, jossa hän pelasi kauden loppuun asti. Kaudella 2008–2009 Thabet lainattiin Jendouba Sportiin, jossa hän oli joukkueen ykkösmaalivahtina. Jendouba Sportin pudottua kauden päätteeksi sarjatasoa alemmaksi Thabet siirtyi kesällä 2009 lainalle Stade Tunisieniin, jossa hän oli kaudella 2009-2010 varamaalivahtina.


title: Joan Cusack

text:
Joan Mary Cusack (s. 11. lokakuuta 1962 New York, New York, Yhdysvallat) on yhdysvaltalainen näyttelijä ja kaksinkertainen Oscar-ehdokas. Hänen tunnetuimpiin rooleihinsa kuuluvat "Kavahda naapuriasi" (1999), "Morsian karkuteillä" (1999), "Toy Story 2" (1999), "In ja Out" (1997), "Grosse Pointe Blank – Palkkamurhaaja pikkukaupungista" (1997), "Yhdeksän kuukautta" (1995), "Addams Family II" (1993) ja "Working Girl – tieni huipulle" (1988). Nykyään hänet tunnetaan draamakomediasta "Hävyttömät", jossa hän näyttelee Sheila Jacksonia.
Joan Cusack on naimisissa Richard Burken kanssa. He menivät naimisiin vuonna 1993. Heillä on kaksi poikaa, jotka ovat syntyneet vuosina 1997 ja 2000. Cusack on näyttelijä John Cusackin isosisko.


title: Lubok

text: Lubok () eli niinipuupiirros on vanha venäläinen painokuva, jonka aiheina voi olla kansansatu, uskonto, politiikka tai usein yksinkertaisesti talonpoikien keskuuteen jaettavat laulut tai tanssit. Tavallisesti värikkäitä lubok-vedoksia tehtiin 1600-luvun puolivälistä ensimmäiseen maailmansotaan asti. Halpoina kansanpainoksina tehdyt kuvat innostivat venäläisiä avantgardetaiteilijoita 1900-luvun alussa, kuten Mihail Larionovia ja Natalja Gontšarovaa. Erityisen tunnettuja ovat Gontšarovan Tulilintu-lavastussuunnitelmat. Karkea ja pelkistävä tyyli vetosi muun muassa uusprimitivisteihin ja kubofuturisteihin.


title: Josh Harding

text: Joshua Joel Harding (s. 18. kesäkuuta 1984 Regina, Saskatchewan) on ammattilaisuransa lopettanut kanadalainen jääkiekkomaalivahti. Harding pelasi Minnesota Wildin organisaatiossa koko NHL-uransa. Ensimmäisen ottelunsa NHL:ssä Harding pelasi kaudella 2005–2006. Harding on pelannut myös Wildin farmiseurassa, Houston Aerosissa, 118 ottelua. Harding toimi Minnesotan kakkosvahtina kaudet 2008–2009 ja 2009–2010 Niklas Bäckströmin ollessa joukkueen ykkösmaalivahti. Harding loukkaantui vakavasti ennen kauden 2010–2011 alkua harjoitusottelussa St. Louis Bluesia vastaan ja hänen polvensa leikattiin. Harding ei pystynyt pelaamaan kaudella yhtään ottelua. Kaudeksi 2011–2012 Harding teki paluun Wildin tolppien väliin.


title: Josh Harding

text: Harding edusti Kanadaa vuoden 2009 jääkiekon maailmanmestaruuskilpailuissa, jossa hän toimi joukkueen kolmosmaalivahtina. Kanada voitti kisoissa MM-hopeaa.


title: Josh Harding

text: Hardingilla diagnosoitiin MS-tauti lokakuussa 2012, mutta hän jatkoi silti uraansa. Kesäkuussa 2013 hänet palkittiin Bill Masterton Memorial Trophylla, jonka myöntämisperusteina ovat sisukkuus, hyvä urheiluhenki ja omistautuminen jääkiekolle. Harding lopetti uransa kauteen 2014-2015.


title: Lehtinapsijat

text: Lehtinapsijat ("Phyllomyias") on tyrannien heimoon kuuluva lintusuku. Sukuun kuuluu 13 lajia.


title: Sitraatti

text: Sitraatti ([CHO]) on sitruunahapon anioni, suola tai esteri.


title: Sitraatti

text: Elintarvikkeiden lisäaineina käytetään erilaisia sitraatteja seuraavilla E-koodeilla:


title: Kääpiötypäköt

text: Kääpiötypäköt ("Myiornis") on tyrannien heimoon kuuluva lintusuku. Sukuun kuuluu 4 lajia.


title: Navarranseisoja

text: Navarranseisoja ("pachón navarro") on espanjalainen metsästyskoira.


title: Navarranseisoja

text: Rodulla on epätavallinen keskeltä kahtiajakautunut kirsu tai niin sanottu "tuplakirsu". Tämän epätavallisen ominaisuuden uskotaan antavan koiralle erityisen herkän hajuaistin, mikä on tärkein syy sille että siitä jalostettiin metsästyskoira.


title: Navarranseisoja

text: Nykyinen navarranseisoja on mannermaisten kanakoirien tyyppinen metsästyskoira, joka osoittaa riistan seisomalla. Sillä on lyhyt karvapeite, joka voi olla maksavalkoinen tai oranssivalkoinen ja joka on useimmiten pilkuttunut samaan tapaan kuin lyhytkarvaisella saksanseisojalla. Pää ja suuret laikut karvapeitteessä ovat yleensä yksivärisiä. Koiralla on leveä pää ja se on tukeva eläin, painaa 27-33 kg ja on säkäkorkeudeltaan 48-57 cm. Korvat ovat pitkät.


title: Navarranseisoja

text: Navarranseisojan uskotaan polveutuneen 12. vuosisadalla talbot houndista ja muista ajokoirista. Sen uskotaan saavuttaneen huippusuosion Espanjan aateliston joukossa 18. ja 19. vuosisadoilla ja se melkein kuoli sukupuuttoon Espanjan sisällissodan jälkeen. Muutama rodunharrastaja kiersi maata etsiäkseen jäljelle jääneitä yksilöitä ja elvytti jalostuskannan.


title: Navarranseisoja

text: Tuplanenäinen andientiikerikoira, joka löydettiin Etelä-Amerikasta, polveutuu luultavasti espanjalaisten konkistadorien 1500-luvulla alueelle tuomista navarranseisojista.


title: Navarranseisoja

text: Kansainvälinen kennelliitto FCI ei ole vielä hyväksynyt navarranseisojaa viralliseksi roduksi.


title: Navarranseisoja

text: Lainaus: - Navarranseisoja:


title: Navarranseisoja

text: … noina verrattomina onnellisuuden päivinä se metsästi pachón-koira seuranaan


title: Navarranseisoja

text: – Moral of Peralta, 1912


title: Kuutio (kuinka aurinko voitettiin)

text: Kuutio (kuinka aurinko voitettiin) on Apulannan kymmenes, 5. marraskuuta 2008 julkaistu studioalbumi. Kuutio on Apulannan kolmas omakustanne. Kuution musiikkityyli on enemmän Apulannan ensimmäisten levyjen tyylistä. Levyltä julkaistiin rajoitettu värivinyylipainoksena julkaistu single "Vauriot". Toinen single "Ravistettava ennen käyttöä" julkaistiin 4. helmikuuta 2009. Kummatkin kipusivat singlelistan ykkösiksi, Vauriot heti ensimmäisellä viikollaan ja Ravistettava ennen käyttöä viidennellä. Albumi nousi Suomen virallisen listan sijalle 2, ja se myi platinaa viidentenä Apulannan levynä.


title: Kuutio (kuinka aurinko voitettiin)

text: Levy sai Emma-gaalassa "Rock-albumi"-palkinnon vuonna 2008.


title: Kuutio (kuinka aurinko voitettiin)

text: Sävellykset ja sanat Toni Wirtanen, sovitukset Apulanta.


title: Sami Allagui

text: Sami Allagui (, s. 28. toukokuuta 1986 Düsseldorf, Länsi-Saksa) on tunisialainen jalkapalloilija. Hyökkääjänä pelaava Allagui edustaa Saksan 2. Bundesliigassa FC St. Paulia.


title: Sami Allagui

text: Allagui aloitti uransa FC Büderich junioreissa vuonna 1993, jossa hän pelasi aina vuoteen 1999 asti. Tämän jälkeen Allagui siirtyi synnyinkaupunkinsa seuraan Fortuna Düsseldorfiin, jossa hän pelasi aina vuoteen 2002 asti. Sittemmin Allagui vietti viimeiset juniori vuodet Alemannia Aachenissa, josta hän siirtyi Belgiaan. Suurimmaksi osaksi Allagui pelasi RSC Anderlechtin junioreissa ja pelasi yhden ottelun edustusjoukkueessa. Tammikuussa 2007 hän siirtyi lainalle KSV Roeselareen, jossa Allagui pelasi 15 ottelua tehden niissä kolme maalia. Kauden päätteeksi hän palasi takaisin Saksaan 2. Bundesligassa pelanneeseen Carl Zeiss Jenaan, jossa niin ikään pelasi 15 ottelua tehden kolme maalia.


title: Sami Allagui

text: Seuraavalla kaudella 2008–2009 Allagui siirtyi Greuther Fürthiin, jossa hän teki läpimurtonsa tehden alkukaudella 13 liigaottelussa 11 maalia. Loppukausi meni heikommin Allaguin tehdessä vain neljä maalia 21 ottelussa. Yhteensä hän onnistui maalinteossa 15 kertaa ollen 2. Bundesliigan maalitilaston neljäs. Allagui ilmoitti ennen uuden kauden alkua halustaan siirtyä Bundesliiga seuraan, mutta päätti lopulta pelata kauden loppuun vanhassa seurassaan. Hän onnistui kyseisellä kaudella tekemään 12 maalia 32 pelaamassaan ottelussa.


title: Sami Allagui

text: Heinäkuussa 2010 Allagui allekirjoitti kolmen vuoden sopimuksen Saksan pääsarjassa pelaavan Mainzin kanssa. Hän pelasi ensimmäisen virallisen ottelunsa Mainzin paidassa Saksan Cupissa 15. elokuuta 2010 Ankarasporia vastaan. Ensimmäisen Bundesliigaottelun Allagui pelasi 22. elokuuta 2010 Stuttgartia vastaan, jossa hän onnistui myös maalinteossa. Allaguin kauden toinen maali syntyi Bayern Münchenia vastaan, joka äänestettiin Saksassa kuukauden maaliksi. 20. marraskuuta 2010 Allagui teki ensimmäisen kerran Mainzille kaksi maalia yhdessä ottelussa Borussia Mönchengladbachia vastaan. Kauden päätteeksi Allagui pelasi 28 ottelua, joissa hän onnistui maalinteossa kymmenen kertaa. Kauden viimeinen maali syntyi päätösottelussa St. Paulia vastaan.


title: Sami Allagui

text: Heinäkuussa 2012 Allagui siirtyi kahden miljoonan siirtosummalla 2. Bundesliigassa pelanneeseen Hertha Berliin, jonka kanssa hän allekirjoitti neljän vuoden sopimuksen. Allagui onnistui heti maalinteossa avausottelussa Paderbornia vastaan elokuussa 2012. Toinen maali syntyi puolestaan jo kolmannessa ottelussa Jahn Regensburgia vastaan. Sittemmin Allaguin maalinteko jäi vähälle ja hän teki lopulta kauden päätteeksi kuusi maalia. Hertha Berlin kuitenkin voitti 2. Bundesliigan mestaruuden ja nousi näin kauden päätteeksi Bundesliigaan.


title: Sami Allagui

text: Kaudella 2013–2014 Allagui teki Bundesliigassa yhdeksän maalia pelaamissaan 29 ottelussa. Hän teki heti avausottelussa Eintracht Frankfurtia vastaan kaksi maalia, kun Hertha Berlin voitti ottelun maalein 6–1. Allagui onnistui maalinteossa myös seuraavassa ottelussa Nürnbergiä vastaan. Allagui teki kaksi maalia myös entistä seuraansa Mainzia vastaan.


title: Sami Allagui

text: Kaudeksi 2014–2015 Allagui siirtyi lainasopimuksella takaisin Mainziin.


title: Sami Allagui

text: Allagui pelasi ensimmäisen maaottelunsa 19. marraskuuta 2008 Ghanaa vastaan, kun Tunisian päävalmentaja Humberto Coelho nimesi hänet joukkueen vahvuuteen. Ensimmäisen maalinsa hän teki toisessa maaottelussaan 28. toukokuuta 2009 Sudania vastaan. Myös toisen maalinsa hän teki Sudania vastaan 20. kesäkuuta 2010.


title: Sami Allagui

text: Allagui pelasi ensimmäiset arvokisansa Tunisian paidassa vuoden 2012 Afrikan-mestaruuskisoissa. Allagui pelasi avauksessa avausottelussa Marokkoa vastaan. Sittemmin hän pelasi vaihtopelaajan roolissa alkulohkon kahdessa viimeisessä pelissä. Tunisian kisat päättyivät puolivälieriin Ghanaa vastaan.Allagui syntyi Düsseldorfissa tunisialaisille vanhemmille Mounira ja Lassad "Leggi" Allaguille. Hänen isänsä omistaa Düsseldorfissa ravintolan Bellini's.


title: Ole Bremseth

text: Ole Bremseth (s. 2. tammikuuta 1961) on entinen norjalainen mäkihyppääjä, kaksinkertainen MM-mitalisti. Hän edusti Hokksundin urheiluseuraa.


title: Ole Bremseth

text: Bremseth kuului Oslon MM-kilpailuissa 1982 Norjan joukkueeseen, joka voitti kultaa joukkuemäen kilpailussa ennen Itävaltaa ja Suomea. Normaalimäessä hän saavutti Armin Koglerin ja Jari Puikkosen jälkeen pronssia. Suurmäen kilpailussa hän sijoittui viidenneksi.


title: Ole Bremseth

text: Bremseth kilpaili maailmancupissa 1980-luvun taitteesta vuoteen 1986 saakka. Hän voitti yhteensä kuusi osakilpailua – kaikki kaudella 1981–1982, jolloin hän voitti Lahdessa, Štrbské Plesossa ja Planicassa sekä normaali- että suurmäen kilpailut. Uransa aikana hän oli maailmancupin osakilpailuissa lisäksi kolme kertaa toinen ja kolme kertaa kolmas. Cupin kokonaispisteissä hän sijoittui kaudella 1981–1982 viidenneksi ja kaudella 1982–1983 kahdeksanneksi.


title: Space rock

text: Space rock ( on yksi rock-musiikin alalajeista. Tyylillisesti se on ottanut vaikutteita progressiivisesta rockista, psykedeelisestä musiikista sekä elektronisesta musiikista. Tyypilliseen space rock -kappaleeseen kuuluvat pitkät, yleensä hidastempoiset instrumentaaliosuudet syntetisaattoreilla ja kokeellisella kitaroinnilla varustettuna. Sanoitukset käsittelevät tieteisaiheisia teemoja. Tunnetuimpia genreen kuuluvia yhtyeitä ovat englantilaiset Pink Floyd ja Hawkwind. Nykyään monet 1990- ja 2000-luvun vaihtoehtobändit yhdistetään genreen, vaikka musiikki on tyylillisesti ollut melodisempaa ja yksinkertaisempaa.


title: Space rock

text: Space rock syntyi 1960-luvun loppupuolella psykedeelisen ja progressiivisen musiikkiliikkeen yhteydessä. Pioneerina voidaan pitää Pink Floydia, jonka ensimmäiset albumit käsittelivät scifi-aiheita. Myös The Byrds, Jimi Hendrix ja The Rolling Stones (etenkin kappaleessa ”2000 Light Years From Home”) käyttivät sanoituksissaan ja musiikissaan kyseisiä teemoja.


title: Space rock

text: 1970-luvun space rock -artisteja olivat mm. Gong, Van Der Graaf Generator, Amon Düül II, David Bowie ja varsinkin Hawkwind, jonka "Space Ritual" -albumia pidetään yhtenä genren tärkeimmistä albumeista. Tieteiskirjailija Michael Moorcock osallistui yhtyeen toimintaan kirjoittamalla sanoituksia ja esiintymällä konserteissa. Vuosikymmenen lopulla ja 1980-luvulla uusien kaupallisempien musiikkivirtausten (esim. punk, new wave, disco) myötä proge- ja space rock -yhtyeet joko hajosivat tai alkoivat soittaa kaupallisempaa materiaalia (esim. Pink Floyd).


title: Space rock

text: 1990-luvulla termillä alettiin kuvata brittiläisiä ja amerikkalaisia vaihtoehto-yhtyeitä kuten The Verve, My Bloody Valentine, The Flaming Lips, Monster Magnet ja Ozric Tentacles. Space rockiin syntyi myös alalajeja, kuten noise pop, stoner rock ja ambient pop. Yhdysvalloissa, missä Hawkwindin ja Gongin kaltaiset space rock-legendat olivat saaneet yhä uusia kuulijoita ja seuraajia, järjestettiin Strange Daze-festivaali vuosina 1997–2000, jossa maan space rock -yhtyeet esiintyivät.


title: Space rock

text: 2000-luvulla avaruusteemat ovat edelleen osa populaarimusiikkia. 21:nnen vuosisadan tunnetuimpia space rock-yhtyeitä ovat olleet mm. Radiohead, Muse ja The Mars Volta. Suomessa space rockia ovat soittaneet mm. Kuusumun Profeetta ja Hidria Spacefolk.


title: Ithaca 37

text: Ithaca 37 on pumpputoiminen haulikko, jota tehdään suuria määriä siviili-, sotilas-, ja poliisivoimien käyttöön. Ase tunnetaan myös nimellä "Featherlight", ja se hyödyntää uutta sinkoutumisen ja lastauksen yhdistelmää.


title: Ithaca 37

text: Aseen ovat suunnitelleet John Browning ja John Pedersen. Ase oli alun perin markkinoilla nimellä Remington Model 17. Ensimmäisen maailmansodan jälkeen Ithaca Gun Company oli kehittänyt uuden pumpputoimisen haulikon, jonka ideana oli ensisijaisesti kilpailla Winchester Model 12:n kanssa.


title: Ithaca 37

text: Lamakauden ahdistaessa ja suursodan häämöttäessä oli ehkä huonoin mahdollinen aika esitellä uusi urheiluase. Haulikko kuitenkin vakuutti toisessa maailmansodassa ja osoitti suunnittelun onnistuneen. Monet urheiluaseiden valmistajat lopettivat tuotannon samana aikana, kun Ithaca puolestaan ryhtyi sodan aikana lisäämään tuotantoaan sotilaskäyttöön, esimerkiksi M1911-pistoolit ja M3-konepistoolit.


title: Ithaca 37

text: Toisen maailmansodan jälkeen Ithaca 37 sai omistajamuutoksen vuoksi uuden nimen Model 87. Tuotanto keskeytettiin vuonna 2005, kun Ithaca jälleen kerran vaihtoi omistajaa. Tuotanto on jatkunut Ohiossa.


title: Ithaca 37

text: Suurin yksittäinen käyttäjä Yhdysvaltain asevoimien ulkopuolella on Los Angelesin poliisilaitos.


title: Olav Hansson

text: Olav Hansson (s. 23. heinäkuuta 1957 Røa, Oslo) on norjalainen uransa lopettanut mäkihyppääjä, kaksinkertainen MM-mitalisti. Hän edusti kotikylänsä Røan urheiluseuraa.


title: Olav Hansson

text: Hansson kuului Oslon MM-kilpailuissa 1982 Norjan joukkueeseen, joka voitti kultaa joukkuemäen kilpailussa ennen Itävaltaa ja Suomea. Suurmäessä hän saavutti hopeaa 2,8 pistettä Matti Nykäselle hävinneenä. Normaalimäessä hän oli seitsemäs.


title: Olav Hansson

text: Hansson kilpaili maailmancup-tasolla vuodenvaihteesta 1981–1982 kevääseen 1987 saakka. Hän sijoittui osakilpailuissa parhaimmillaan kahdeksan kertaa toiseksi ja kolme kertaa kolmanneksi. Maailmancupin kokonaispisteissä hän oli neljäs kaudella 1982–1983.


title: Stadionul Ghencea

text: Stadionul Ghencea on jalkapallostadion, joka sijaitsee Bukarestissa Romaniassa. Romanian pääsarjassa pelaava FC Steaua Bukarest pelaa stadionilla kotiottelunsa. Stadionin kapasiteetti 28 000 ja se avattiin 9. huhtikuuta 1974. Stadionul Ghencea oli ensimmäinen Romaniaan rakennettu jalkapallostadion. Alun perin stadionin kapasiteetti oli 30 000, mutta puupenkkien vaihduttua muovipenkkeihin kapasiteetti laski 28 000. Stadionia on remontoitu kaksi kertaa, vuosina 1996 ja 2006, jotta sillä voitiin pelata Mestarien liigan otteluita.


title: Stadionul Ghencea

text: Romanian jalkapallomaajoukkue pelaa myös stadionilla kotiottelunsa. Ensimmäisen kerran maajoukkue pelasi stadionilla maaliskuussa 1977 Turkkia vastaan.


title: Andientiikerikoira

text: Andientiikerikoira on bolivialainen koirarotu.


title: Andientiikerikoira

text: Andientiikerikoira on harvinainen koirarotu, jota tavataan Boliviassa. Monet ihmiset uskovat sen tietyllä linjalla tavattavan "tuplakirsun" parantavan sen jäljestyskykyä - kaikesta huolimatta ei ole olemassa tutkimusta, joka osoittaisi onko tuplakirsusta hyötyä vai haittaa. Tuplakirsu muistuttaa tavallista koiran kirsua, mutta ihokaistale ja karvoitus jakaa sen kahtia ylähuuleen asti.


title: Andientiikerikoira

text: 20. vuosisadan raportit sisältävät tutkimusmatkailija Percy Fawcettin vuonna 1913 tekemän raportin. Viimeaikaisimmat havainnot saavuttivat laajaa lehdistönäkyvyyttä vuosina 2006-2007. Kolme tästä rodusta otettua kuvaa levisivät mm. BBC New'siin: yksi Bella-nimisestä nartusta ja kaksi sen pojasta Xingusta. On mahdollista, että tuplakirsuisen andientiikerikoiran määrittely omaksi rodukseen olisi vielä ennenaikaista. Se saattaa olla vain yleisen andientiikerikoira-linjan geneettinen poikkeama.


title: Andientiikerikoira

text: Yksikään kennelklubi ei ole hyväksynyt andientiikerikoiraa viralliseksi roduksi. "Tiikeri"-sana sen nimessä viittaa itse asiassa jaguaariin eikä tiikeriin.


title: Andientiikerikoira

text: Andientiikerikoiran uskotaan polveutuvan navarranseisojasta, jonka espanjalaiset konkistadorit mahdollisesti toivat Keski- ja Etelä-Amerikkaan 1500-luvulla. Navarranseisojilla on kuvissa paljon huomaamattomampi kirsuhalkio kuin andientiikerikoirilla.


title: Andientiikerikoira

text:
"Double-nosed dog not to be sniffed at", BBC News -sivusto (2007-08-10).
"Church organist required for jungle meteorite hunt", Times Online (2007-03-12).


title: Tiwal

text: Tiwal (kab. At wawal suom. "lupauksensa pitävät miehet") on noin 1000 asukkaan kylä Algeriassa. Se sijaitsee noin kaksi kilometriä At Maεucesta, Béjaïan maakunnassa. Väestö saa elantonsa viikunan ja oliiviöljyn valmistamisesta.


title: Tiwal

text: Tiwal on tunnettu ranskalaisten siirtomaavallan vastaisessa taistelussa täytetystä roolista. 27. tammikuuta 1957 kylä oli ensimmäisen Beni Maouchen kapinan tapahtumapaikka. Siitä ajasta lähtien kylää on kutsuttu myös 14 marttyyrien kylänä.


title: Tiwal

text: Vuonna 1961, yksi vuosi vailla itsenäisyyden voittamista kylä oli uudelleen 10 uhria vaatineen verenvuodatuksen tapahtumapaikkana.


title: Johan Sætre

text: Johan Sætre (s. 5. tammikuuta 1952 Trysil) on entinen norjalainen mäkihyppääjä, joukkuemäen maailmanmestari. Hän edusti Trysilgutten IL -seuraa.


title: Johan Sætre

text: Sætre sijoittui Lake Placidin olympialaisissa 1980 normaalimäen kilpailussa 14:nneksi ja suurmäessä 30:nneksi. Oslon MM-kilpailuissa 1982 hän kuului Norjan joukkueeseen, joka voitti kultaa joukkuemäen kilpailussa ennen Itävaltaa ja Suomea. Normaalimäessä hän sijoittui 17:nneksi ja suurmäessä 24:nneksi.


title: Johan Sætre

text: Sætre voitti maailmancupin kilpailun Gstaadin normaalimäessä kaudella 1980–1981. Uransa aikana hän sijoittui maailmancupin osakilpailuissa lisäksi neljä kertaa toiseksi ja neljä kertaa kolmanneksi. Maailmancupin kokonaiskilpailussa hän oli kuudes kausilla 1979–1980 ja 1980–1981. Keski-Euroopan mäkiviikolla hän sijoittui viidenneksi vuodenvaihteessa 1978–1979.


title: Johan Sætre

text: Sætre voitti Norjan mestaruuden normaalimäessä vuosina 1974–1977 ja 1979–1980 sekä suurmäessä 1976–1977 ja 1980 . Hän sai Holmenkollen-mitalin 1981 .


title: Talbot hound

text: Talbot hound on nykyisin hävinnyt normandialaisperäinen koirarotu, joka jalostettiin lopulliseen muotoonsa Isossa-Britanniassa.


title: Talbot hound

text: Rodulla oli tarkka hajuaisti ja sen huhuttiin sen pystyvän metsästämään valkoisen uroshirven keskellä talvea, mutta mitään virallisia mainintoja tästä ei ole.


title: Talbot hound

text: Vilhelm Valloittaja toi talbot houndin Britanniaan 11. vuosisadalla. Nykyään sukupuuttoon kuollut rotu on nykyisen beaglen ja vihikoiran edeltäjä.


title: Talbot hound

text: Nimitystä "talbot" käytetään vaakunaopissa viittauksena hyväkäytöksisestä metsästyskoirasta. Sudburyn markkinakaupungilla Suffolkissa Itä-Englannissa on vaakunassaan sekä myös erään koulun ja monien urheiluseurojen tunnuksissa kuvattuna talbot hound. Koira on aina hahmoteltu kieli ulkona.


title: Talbot hound

text: Talbot hound oli lumivalkoinen metsästyskoira.


title: Itävallanajokoira

text: Itävallanajokoira () on itävaltalainen koirarotu.


title: Itävallanajokoira

text: Väritys on rodulle hyvin tärkeä: sen pitää olla musta pienin, selvästi erottuvin merkein, joiden sävy vaihtelee vaaleasta tummaan punaruskeaan. Silmien yläpuolella täytyy olla punaruskeat merkit. Karvapeite on sileää, tiivistä ja lyhyttä (noin 2 cm pitkää). Pitkä häntä on hieman kaareva. Korvat ovat keskipitkät ja kärjistään pyöristyneet. Säkäkorkeus on 48–56 cm.


title: Itävallanajokoira

text: Itävallanajokoiran uskotaan olevan alkuperäisen "kelttienajokoiran" jälkeläinen, vaikka itävallanajokoirasta ei olekaan tunnettua historiaa ennen 1800-luvun puoliväliä. Tätä kookasta ajokoiraa on käytetty haavoittuneen riistan, useimmiten jäniksen, jäljittämiseen korkeilta alueilta.


title: Manselinsaari

text: Manselinsaari (, ) sijaitsee Hudsoninlahden luoteisosassa Nunavutissa, Kanadassa. Saari sijaitsee Ungavan niemimaan läheisyydessä. Saarella on pituutta 112 km ja leveyttä 48 km, ja sen pinta-ala on 3 180 km². Se on Kanadan 28. suurin ja maailman 159. suurin saari. Manselinsaari on osa Kanadan arktista saariryhmää. Saarella sijaitsee karibuille rauhoitettu luonnonsuojelualue.


title: Manselinsaari

text: Manselinsaari nousee vain alle sata metriä merenpinnan yläpuolelle ja viimeisimmän jääkauden aikana se oli merenpinnan alla. Saaren maaperä on pääasiassa kalkkikiveä.


title: Kalmius

text: Kalmius (, , joidenkin lähteiden mukaan aiemmin myös "Kalka") on Itä-Ukrainassa virtaava 209 km:n pituinen joki. Sen keskivirtaama on 6,23 m³ / s (alajuoksun Prymorskin mittauspiste). Se saa alkunsa Donetskin alueella, virtaa suuren Donetskin teollisuuskaupungin läpi ja laskee Asovanmereen Mariupolin kaupungin kohdalla.


title: Kalmius

text: Joen vettä käytetään muun muassa kasteluun, teollisuuden ja yhteiskunnan tarpeiseiin. Joen virtaus ei ole luonnollinen, sillä Kalmiusjokeen on padottu useita pieniä tekojärviä. Näistä yksi sijaitsee Donetskin kantakaupungissa, jossa on noin 400 metriä leveä ja 4 000 metriä pitkä "Kalmiuksen tekojärvi". Suurkaupungin pohjoispuolella joen latvavesistä on puolestaan padottu "Ylä-Kalmiuksen tekojärvi".


title: Prinssi Charlesin saari

text: Prinssi Charlesin saari () sijaitsee Kanadassa, Nunavutin territoriossa, Qikiqtaalukin alueella, Baffininsaaren muodostamassa lahdessa nimeltään Foxen allas. Saari on matala mutta suurehko kooltaan, pinta-ala on 9 521 km². Saari on Kanadan 19:nneksi suurin saari ja maailman 78:nneksi suurin. Saari oli todennäköisesti paikallisten inuittimetsästäjien tiedossa aikaisemminkin, mutta ensimmäinen kirjattu havainto oli vuonna 1948, kun Kanadan ilmavoimien Albert-Ernest Tomkinson lensi alueen yli Avro Lancaster -koneellaan. Saari nimettiin Walesin prinssi Charlesin mukaan, joka syntyi samana vuonna. Saarella ei ole pysyvää asutusta.


title: Gabriela Sabatini

text: Gabriela Beatriz Sabatini (s. 16. toukokuuta 1970 Buenos Aires, Argentiina) on argentiinalainen entinen tennispelaaja.


title: Gabriela Sabatini

text: Sabatini oli yksi 1980-luvun lopun ja 1990-luvun alun johtavista naispelaajista maailmassa. Hän voitti urallaan yhden Grand Slam -turnauksen sekä kaksin- että nelinpelissä.


title: Gabriela Sabatini

text: Sabatini voitti US Openin kaksinpelin vuonna 1990. Vuonna 1988 hän voitti Wimbledonin nelinpelin Steffi Grafin kanssa. Sabatini oli kaksinpelin loppuottelun häviävänä osapuolena US Openissa vuonna 1988 ja Wimbledonissa vuonna 1991. Vuoden 1988 Soulin kesäolympialaisissa hän saavutti kaksinpelissä hopeaa.


title: Kimmo Volley

text: Kimmo Volley on lahtelainen lentopalloseura. Seuran miesten edustusjoukkue pelaa kaudella 2008/2009 1-sarjan kakkoslohkossa ja naisten joukkue naisten 1-sarjan kakkoslohkossa. Seuralla on myös junioritoimintaa.


title: Kimmo Volley

text: Kimmo on voittanut miesten Suomen mestaruuden vuosina 1960, 1962 ja 1964. SM-hopeaa se on saavuttanut 1963, 1965, 1967, 1978 ja 1979 sekä SM-pronssia 1959, 1961, 1966 ja 1969.


title: Kimmo Volley

text: Naisten Suomen mestaruuden Kimmo on voittanut 1968, 1973 ja 1974. SM-hopeaa se on saavuttanut 1965, 1967 ja 1975 sekä SM-pronssia 1964, 1966, 1969, 1970, 1971 ja 1976.


title: Bylotinsaari

text: Bylotinsaari () on saarin Baffininsaaren pohjoispuolella, Qikiqtaalukin alueella, Kanadassa, Nunavutin territoriossa. Saaren pinta-ala on 11 067 km². Se on 17. suurin Kanadan saari ja 71. suurin saari maailmassa. Saarella ei ole pysyvää asutusta mutta Pond Inletin ja muiden pienempien kylien inuitit vierailevat saarella säännöllisesti.


title: Bylotinsaari

text: Suurin osa saarta kuuluu Sirmilikin kansallispuistoon, jossa pesii suurilukuisena pohjankiisloja, pikkukajavia ja lumihanhia.


title: Bylotinsaari

text: Saari on nimetty kuuluisan artisten alueiden tutkimusmatkailijan Robert Bylotin mukaan.


title: Bylotinsaari

text: Saaren Byam Martinin vuoret kuuluvat Baffinin vuorten jonoon, jotka ovat osa Arctic Cordillera -vuoristoa.


title: Gerhard Stöck

text: Gerhard Stöck (28. heinäkuuta 1911 Schönlanke – 29. maaliskuuta 1985 Hampuri) oli saksalainen yleisurheilija, keihäänheiton olympiavoittaja Berliinissä 1936.


title: Gerhard Stöck

text: Stöck oli aloittanut keihäänheiton tosissaan 1931 ja harjoitteli erikoisella menetelmällä. Hän juoksi jopa 15 kilometrin lenkkejä yleensä Itämeren rantahietikolla heittäen keihästä edellään. Vuosien 1934–1935 aikana Stöck seurasi tarkkaan Matti Järvistä filmaten hänen heittonsa ja opetteli saman tyylin. Syksyllä 1935 Stöck heitti Helsingissä Saksan ennätyksen 73,96.


title: Gerhard Stöck

text: Stöck oli monipuolinen urheilija, joka oli keihäänheiton ohella huipulla myös kuulantyönnössä ja piti hallussaan viisiottelun epävirallista maailmanennätystä. Hän voitti kolme opiskelijoitten maailmanmestaruutta, 1936 keihäässä ja viisiottelussa, 1939 kuulassa.


title: Gerhard Stöck

text: Berliinin kisoissa Stöck osallistui aluksi kuulantyöntöön. Siinä hän oli kolmannella sijalla alusta loppuun asti ja teki parhaan tuloksensa 15,66 viimeisellään.


title: Gerhard Stöck

text: Neljä päivää myöhemmin keihäänheitossa ennakkosuosikki oli Matti Järvinen, mutta tämä oli keskenkuntoinen loukkaantumisen jäljiltä, samoin kuin toinen kova suomalainen, Yrjö Nikkanen. Stöck oli kilpailussa viidentenä neljän kierroksen jälkeen. Adolf Hitlerin saapuessa stadionille Stöck heitti viidennen heittonsa, ainoan yli 70 metriä kantaneen. Tulos oli 71,84 ja se riitti kultaan Nikkasen viedessä hopeaa ja Kalervo Toivosen pronssia. Matti Järvinen jäi viidenneksi.


title: Gerhard Stöck

text: Pariisin EM-kisoissa 1938 Stöck sai kuulassa hopeaa tuloksella 15,59. Keihäässä hän jäi seitsemänneksi.


title: Gerhard Stöck

text: Toisen maailmansodan aikana Stöck palveli luutnanttina Wehrmachtissa ja oli mukana muun muassa Stalingradin taistelussa.


title: Gerhard Stöck

text: Gerhard Stöckin tytär Jutta Stöck juoksi 100 m aikaan 11,5 ja oli kahdesti EM-hopealla pikaviestissä.


title: Amund Ringnesin saari

text: Amund Ringnesin saari () on yksi kolmesta suurimmasta Sverdrupinsaaresta, jotka sijaitsevat pituuspiirien 78 ja 79 välillä Nunavutin territoriossa Kanadassa. Saari sijaitsee Ellef Ringnesin saaresta itään ja Axel Heibergin saaresta länteen. Amund Ringnesin saaren ja Ellef Ringnesin saaren erottaa Hasselinsalmi. Saaren eteläpuolella ovat Hendrikseninsalmi ja Cornwallinsaari. Idässä ovat Norwegian Bay -lahti ja Haig-Thomasinsaari, pohjoisessa Pearynsalmi.


title: Amund Ringnesin saari

text: Saaren pinta-ala on 5 255 km², ja se on Kanadan 25. ja maailman 111. suurin saari. Saaren korkein kohta on Anderseninlahden luoteispuolella oleva nimeämätön selänne, jonka korkein kohta on 265 metriä merenpinnasta.


title: Amund Ringnesin saari

text: Norjalaisen Otto Sverdrupin retkikunta löysi Swedrupin saaret ja nimesi Amund Ringnesin saaren Oslossa toimineen panimon Amund Ringnesin mukaan, joka toimi hänen tutkimusmatkansa yhtenä rahoittajana. Saari oli Norjan valtion omaisuutta vuodesta 1902–1930, minkä jälkeen se siirtyi Kanadalle.


title: Rasti-Kurikka

text: Rasti-Kurikka on Kurikassa ja Ilmajoella toimiva suunnistusseura. Kurikan Ryhdin suunnistusjaos perusti Rasti-Kurikan vuonna 1980. Seuran miesten edustusjoukkue on muun muassa sijoittunut vuoden 1981 Jukolan viestissä sijalle 7, joka on paras sijoitus Jukolan viestissä tähän mennessä. Seuraa edustavat muun muassa australialainen Troy de Haas ja venäläinen Jevgeni Fadeev. Suunnistusta harrastava kansanedustaja ja hiihdon arvokisamitalisti Juha Mieto on Jukolan viesteissä suunnistanut Rasti-Kurikan joukkueessa.


title: Status quo ante bellum

text: Status quo ante bellum on latinankielinen termi, joka tarkoittaa kirjaimellisesti käännettynä ”kuten asiat olivat ennen sotaa”.


title: Status quo ante bellum

text: Termiä käytettiin alun perin määrittelemään rauhanehdot, joiden mukaan sotineet osapuolet palasivat ennen sotaa vallinneeseen tilaan. Kumpikaan osapuoli ei tällöin menettänyt alueita, omaisuutta eikä poliittista valtaa. "Status quo ante bellum" on vastakohta termille "uti possidetis", jonka mukaan kumpikin osapuoli saa haltuunsa sodassa valloittamansa alueet ja muut hyödyt.


title: Status quo ante bellum

text: Termistä on johdettu muun muassa sanonta status quo. Termiä käytetään myös asuissa "status quo ante" ja "status quo antebellum" merkityksen muuttumatta.


title: Status quo ante bellum

text: Yksi kuuluisimmista historiallisista esimerkeistä, jossa on päädytty rauhaan ehdoilla "status quo ante bellum", oli Yhdysvaltojen ja Britannian välillä käyty vuoden 1812 sota.


title: Putki

text: Putki on pitkänomainen, poikkileikkaukseltaan tavallisimmin pyöreä, yleensä muovista tai metallista valmistettu ontto esine. Putkia tarvitaan niin rakennusteollisuudessa kuin lääketeollisuudessakin. Matematiikassa putki on kappaleena lieriö. Putkien halkaisijat ja pituudet vaihtelevat.


title: Putki

text: LVI-tekniikassa putkia käytetään erityisesti vesijohtoina, viemäreinä ja kaukolämmitykseen. Putkia käytetään myös lattilämmityksessä tai lämpöpattereiden välillä veden kuljettamiseen. Putkia käytetään kantavina rakenteina erityisesti halleissa. Lisäksi putki voi toimia esimerkiksi pöydän jalkana. Putkia käytetään myös öljyn, maakaasun ja ammoniakin kuljettamiseen pitkilläkin etäisyyksillä, joten putkikuljetus on yksi liikennemuodoista.


title: Putki

text: Putkia valmistetaan lukemattomista eri materiaaleista. Yleisiä putkien materiaaleja ovat useat metallit ja muovit. Näistä esimerkkeinä ovat teräsputket, kupariputket, alumiiniputket, PVC-putket ja lasikuituputket. Lisäksi putkia valmistetaan betonista. Nykyään muoviputkia suositaan vesijohtoina ja viemäriputkina. Historiassa on käytetty puuta ja lyijyä putkien valmistamiseen, mutta ne ovat väistyneet parempien materiaalien tieltä.


title: Guelphin yliopisto

text: Guelphin yliopisto on 1964 perustettu kanadalainen yliopisto. Yliopisto kuuluu Kanadan keskikokoisiin yliopistoihin, ja se sijaitsee Guelphissa Ontariossa. Yliopistossa voi suorittaa useiden alojen tutkintoja, mutta se on keskittynyt varsinkin biotieteisiin, ja sen saavutuksista tunnetaan erityisesti tutkimustyö maatalouden ja eläinlääketieteen alalla. Kanadassa se tunnetaan myös korkeatasoisesta taiteiden ja musiikin alojen opetuksesta.


title: Netposti

text: Netposti on Postin ylläpitämä, Internetissä toimiva sähköinen palvelu, jonka avulla yritykset ja muut yhteisöt sekä viranomaiset voivat lähettää viestejä asiakkailleen elektronisessa muodossa, esimerkiksi laskuja, palkkalaskelmia, kirjeen muodossa olevia viestejä (kirjekopioita) tai tiedotteita. Tällaisen viestin vastaanottaja voi myös arkistoida kaiken saamansa aineiston maksuttomasti. Netposti ei ole sähköposti vaan Postin tarjoama maksuton sähköinen vaihtoehto postilaatikolle ja mappiarkistoille. Netposti ei myöskään nimestään huolimatta ole Postilaissa tarkoittu postipalvelu.


title: Netposti

text: Netpostiin voivat lähettää viestejä ainoastaan palveluun rekisteröityneet yritykset ja organisaatiot. Tällä tavoin on varmistettu, ettei Netpostin kautta tule roskapostia eivätkä tietokonevirukset pääse leviämään. Myös vastaanottajien on oltava rekisteröityneitä, mikä edellyttää henkilöllisyyden todistamista esimerkiksi verkkopankkitunnuksilla. Netpostin käyttö on turvattu SSL-yhteydellä.


title: Netposti

text: Vuoden 2013 tammikuussa Netpostiin oli rekisteröitynyt 8 000 yritystä ja yhteisöä postin lähettäjiksi sekä 440 000 yksityishenkilöä vastaanottajiksi.


title: Netposti

text: Netpostin kautta toimitetaan vuodessa yli 11 miljoonaa sähköistä viestiä. Yli 8 000 erilaista viranomaislomaketta on saatavissa Netpostin kautta. Netpostin kautta voi lukea yli 200 näköislehteä, joista osa on maksuttomia.


title: Feng Huo

text: Feng Huo (FH) on kiinalainen sotilaallisten tietoliikennesatelliittien sarja. Ne välittävät signaalia C- ja UHF-taajuuskaistoilla. Niiden käyttäjä on Kiinan kansanarmeija.


title: Feng Huo

text: Ne on valmistanut China Aerospace Science and Technology Corporation. Satelliitit perustuvat DFH-3-tietoliikennesatelliittiin, joka on siviilisatelliitti. Niiden paino on 2300 kg. Satelliitit laukaistaan Pitkä Marssi 3A-kantoraketeilla Xichangista geosynkrooniselle kiertoradalle.


title: Falkirk

text: Falkirk (, ) on Skotlannin keskiosassa sijaitseva kaupunki. Se sijaitsee noin 40 kilometriä Glasgow'sta koilliseen ja noin 40 kilometriä Edinburghista länteen. Falkirk on samannimisen hallintoalueen pääkaupunki ja sen asukasluku oli vuoden 2001 väestönlaskennassa 32 890.


title: Falkirk

text: Falkirkin alueella on ollut asutusta roomalaisten ajoista lähtien. Alueen läpi rakennettiin Antoninuksen vallin ja yksi valliin kuuluvista linnoituksista sijaitsi nykyisen kaupungin alueella. 500- tai 600-luvulla kristityt lähetyssaarnaajat saapuivat alueelle ja heidän rakentamansa kirkko antoi asutukselle nimen "Egglesbrech" (täplikäs kirkko). Myöhemmin nimi kääntyi skotiksi muotoon "Fawkirk".


title: Falkirk

text: Falkirkin tienoilla on käyty kaksi merkittävää taistelua. Vuonna 1298 käydyssä Falkirkin taistelussa kuningas Edvard I löi William Wallacen. Toinen Falkirkin taistelu käytiin vuonna 1746 Jakobiittikapinan yhteydessä.


title: Falkirk

text: Carron Companyn rautaruukin perustaminen ja Forth-Clyde-kanavan rakentaminen 1700-luvun lopulla kasvattivat Falkirkin asukaslukua ja tekivät siitä merkittävän teollisuuskeskuksen. 1900-luvulla kysyntä laski tasaisesti, monet rautaruukit lopettivat toimintansa ja kaupungin teollinen merkitys väheni.


title: Falkirk

text: Skotlannin valioliigassa pelaava Falkirk FC sekä 3. divisioonassa pelaava East Stirlingshire FC ovat kotoisin Falkirkistä.Falkirkin ystävyyskaupunkeja ovat:


title: Chilenrottaterrieri

text: Chilenrottaterrieri ("ratonero") on chileläinen koirarotu, joka tunnetaan myös nimellä "chilenkettuterrieri".


title: Chilenrottaterrieri

text: Chilenrottaterrierillä on valkoinen karvapeite, jossa on mustaruskeita laikkuja. Se on lyhytkarvainen ja sillä on harmaa pohjavilla, josta erottuu joitain tummia pisteitä valkoisen karvapeitteen seassa. Korvat ovat korkealle asettuneet ja kärjistään V-muotoon taittuneet. Hampaat ovat hyvin kehittyneet ja purenta leikkaava. Chilenrottaterrieri on helppo kouluttaa, aktiivinen, voimakastunteinen ja yksi terveimmistä ja siisteimmistä koiraroduista.


title: Chilenrottaterrieri

text: Chilenrottaterrieri on ensimmäinen chileläinen koirarotu, ja se jalostettiin 1870-luvulla ja sille tehtiin 1990-luvun loppupuolella rotumääritelmäluonnos, jotta se saisi vielä joskus virallisen kansainvälisen tunnustuksen. Se polveutuu 19. vuosisadan puolivälin tyyppisen kettuterrierin ja alkuperäisten amerikkalaisten koirien välisistä risteytyksistä.


title: Chilenrottaterrieri

text: Washington, Condoriton koira (piirretystä Condorito) on kuuluisa chilenrottaterrieri. Vaikkei rotua ole hyväksytty kansainvälisesti, Chilessä on järjestetty jonkin verran niiden omia näyttelyjä ja nykyisin pentuja myydään internetissä niin Chilessä kuin Boliviassa, Argentiinassa ja muissakin Etelä-Amerikan maissa.


title: Charlotte Perkins Gilman

text: Charlotte Perkins Gilman (3. heinäkuuta 1868 – 17. elokuuta 1935) oli yhdysvaltalainen kirjailija, runoilija, toimittaja, taiteilija sekä yhteiskuntafilosofi. Hän oli feministi ja ajallaan epäsovinnaisten käsitteidensä ja valintojensa johdosta myös roolimalli tuleville feministeille. Hänen tunnetuin teoksensa on "Keltainen seinäpaperi" ("The Yellow Wallpaper", 1899).


title: Charlotte Perkins Gilman

text: Charlotte Perkins Gilman kirjoitti myös maailman ensimmäisen feministisen utopiaromaanin nimeltä Herland.


title: Gammalsvenskby

text: Gammalsvenskby (paikallisella murteella "Gammölsvänskbi", , ) on nykyisen Zmijivkan kylän osa Ukrainassa Hersonin alueella. Kylässä asui aikoinaan huomattava määrä vironruotsalaisia maahanmuuttajia. Noin 150 vironruotsalaistaustaista henkilöä asuu kylässä yhä.


title: Gammalsvenskby

text: Gammalsvenskbyn asukkaat olivat Hiidenmaalta kotoisin olevia vironruotsalaisia. He lähtivät Ukrainaan vuonna 1781 saatuaan lupauksen siellä odottavista maaosuuksista Venäjän silloiselta hallitsijalta Katariina II:lta. Muuton syistä kiistellään, joidenkin mielestä se oli laiton pakkosiirto ja joidenkin mielestä vain maaorjille tehty antelias teko. Joka tapauksessa muutosta tuli kuitenkin katastrofi ja noin 1 000 henkilöä menetti henkensä. Vuoden 1783 laskennassa alueella asui enää vain 135 ruotsalaista. Tästä huolimatta muuttajat säilyttivät ruotsalaisen kulttuurinsa ja luterilaisen uskonsa. Lisäksi he säilyttivät kielensä, joka tosin muuntui omaksi murteekseen, joka muistutti vanhaa ruotsia enemmän kuin Ruotsissa puhuttu kieli. Ruotsista ja Suomesta kerätyillä lahjoituksilla rakennettiin kylään luterilainen kirkko, joka avattiin vuonna 1885.


title: Gammalsvenskby

text: Ensimmäisen maailmansodan alkaessa Gammalsvensbysta lähti noin 900 asukasta evakkoina Ruotsiin ja vain muutama jäi kylään. Suurin osa evakoista jäi Ruotsiin tai muutti Kanadaan suurimmaksi osaksi Manitoban alueelle, noin 250 asukasta palasi takaisin vuonna 1929 kommunistisen puolueen innoittamana.


title: Gammalsvenskby

text: Elämä Neuvostoliitossa ei kuitenkaan sujunut odotetusti. Kun kyläläiset allekirjoittivat anomuksen maasta poispääsemiseksi, salainen poliisi vei pois noin 20 ihmistä. Stalinin vainot maksoivat usean kyläläisen hengen. Saksalaisten valloittaessa kylän vuonna 1941 heitä tervehdittiin vapauttajina, ja kun he perääntyivät alueelta 1943, ruotsalaiset evakuoitiin heidän mukanaan. 150 evakuoitua jäi Neuvostoliiton käsiin Puolassa, ja heidät lähetettiin työleireille. He saivat palata kotikyläänsä vuonna 1947.


title: Gammalsvenskby

text: Nykyisin noin 150–200 asukasta, joilla on ruotsalaiset juuret, asuu Gammalsvensbyssa. Muutamat heistä osaavat puhua sujuvasti paikallista ruotsin kielen murretta. He ovat saaneet Neuvostoliiton hajoamisen jälkeen taloudellista tukea muun muassa Ruotsin kirkolta. Useimmat kylän asukkaat työskentelevät ruotsalaisten omistamassa tehtaassa jossa valmistetaan öljyä ja säilykeruokaa. Gammalsvenskbyn luterilainen kirkko rakennettiin uudestaan vuonna 1989 luterilais-ortodoksiseksi kirkoksi sen oltua raunioina yli 40 vuotta. Kylässä on myös koulu, jossa on mahdollista opiskella ruotsin kieltä.


title: My Generation (kappale)

text: My Generation on brittirockyhtye The Whon vuonna 1965 ilmestynyt single, joka julkaistiin myös yhtyeen samannimisellä debyyttialbumilla. Kappaletta pidetään yhtenä rockhistorian merkittävimmistä: Rolling Stone -lehden vuoden 2004 "500 Greatest Songs of All Time" -listalla "My Generation" oli sijalla yksitoista ja VH1:n "VH1: 100 Greatest Rock Songs" -listalla sijalla kolmetoista. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa kappaleen kolmanneksitoista.


title: My Generation (kappale)

text: Kappaleen kirjoitti vuonna 1965 Pete Townshend brittiläiselle modinuorisolle - "My Generation" kertoo heidän turhautumisestaan vanhempaan sukupolveen. Ilmestyessään kappale nousi Britannian singlelistan kakkoseksi, ykköstilaa The Who ei ole koskaan saavuttanut.


title: My Generation (kappale)

text: "My Generationia" ovat versioineen lukuisat yhtyeet, muun muassa Oasis, Iron Maiden, Green Day, Phish, Floater, The Zimmers, Gorky Park, Di-Rect, Generation X, Sweet ja Danny.


title: Uronihapot

text: Uronihapot ovat orgaanisia yhdisteitä, jotka muodostuvat aldoosisokerien hapettuessa, jolloin muodostuu karboksyylihappo. . Maksa erittää uronihappoja eläinten virtsaan sokereista. Jotkin uronihapot kuten glukoosista muodustunut glukuronihappo ja mannoosista hapettunut mannuronihappo ovat tärkeässä osassa tiettyjen kasvien kudoksissa.


title: IKI-kiuas

text: IKI on suomalainen kiuasmerkki, jota valmistetaan sekä puu- että sähkölämmitteisinä malleina. Kiuastyypin on kehittänyt insinööri Jouni Kerrman. Puulämmitteisissä kiukaissa on palotilana teräsputkirakenne ja tyypillisesti suuri kivitila. Lisäksi kiukaissa käytetään ilman kiertoa parantavaa verkkovaipparakennetta. Muotoilija Vertti Kivi on suunnittelut neliskanttisen kapean teräspalkin Monolith kiukaan IKI-Kiukaan kanssa.  Kiuastyyppiä valmistaa, myy ja markkinoi helsinkiläinen IKI-Kiuas Oy. Yhtiön toimitusjohtaja -ja pääomistaja on Samuli Kerrman.


title: IKI-kiuas

text: Puukiuas on monista kaupallisesti valmistetuista kiukaista rakenteeltaan poikkeava, sillä siinä ei ole lainkaan arinaa tai tuhkaluukkua. Tulipesä on poikkileikkaukseltaan ympyrän muotoinen, jolloin metallin lämpölaajeneminen on tasaista ja rasittaa rakenteita vähemmän kuin kulmikkaissa tulipesissä. Tulipesä on kuuden millimetrin paksuista terästä, eikä siinä ole hitsaussaumoja. Pesään mahtuu yli puolen metrin halot. Kiukaan ulkovaippa on rst-verkkoa, jonka vuoksi vaippa ei kuumene polttavan kuumaksi saunottaessa. Myös sähkökiukaissa käytetään suurta kivimassaa ja verkkorakenteita. Kaikki osat ovat sekä puu- että sähkökiukaissa ruostumatonta terästä.


title: IKI-kiuas

text: IKI-Kiuas Oy:n valmistama kiuas on ensimmäinen markkinoille tullut verkkovaippainen kiuas. Marraskuussa 2008 Jouni Kerrman haastoi Harvia-, Narvi- ja Mondex-kiuasvalmistajat mallisuojan rikkomuksesta Helsingin käräjäoikeuteen. Oikeudenkäynnissä muun muassa vertailtiin käräjäsaliin tuotujen kymmenien saunan kiukaiden ulkoasua. Käräjäoikeus hylkäsi syytteet kesäkuussa 2009.


title: Paul Stewart

text: Paul Stewart on muun muassa seuraavien henkilöiden nimi:


title: Tiiriö

text: Tiiriö on Hämeenlinnan Pullerinmäen kaupunginosan osa, joka sijaitsee noin kahden kilometrin päässä Hämeenlinnan ydinkeskustasta luoteeseen valtatien 3 ja kantatien 57 risteyksessä.


title: Tiiriö

text: Tiiriö on suuri alue, jossa on paljon kauppoja ja palveluita. Tiiriössä on muun muassa päivittäistavarakauppoja, hypermarketteja (kuten Hämeenlinnan Prisma ja Tiiriön Citymarket) sekä muita erikoisliikkeitä. Alueelle johtaa liittymä kolmostieltä.


title: Leopold von Ranke

text: Leopold von Ranke (21. joulukuuta 1795 Wiehe – 23. toukokuuta 1886 Berliini) oli saksalainen historioitsija. Häntä on kutsuttu "suurimmaksi saksalaiseksi historioitsijaksi", "objektiivisen historiankirjoituksen isäksi" ja "historiatieteen perustajaksi". ”Rankelainen” tutkimussuunta korosti lähdekritiikkiä historiantutkimuksen metodissa. Hänen tutkimusalueensa olivat laajoja ja hän julkaisi tieteellisiä tutkimuksia, jotka liittyivät muun muassa Saksan, Ranskan, Serbian ja Preussin historioihin. Lisäksi hän käsitteli esimerkiksi paaviuden historiaa teoksessaan "Die römischen Päpste in den letzen vier Jahrhunderten" (Rooman paavit viimeisen neljänsadan vuoden aikana, 1834–1836).


title: Constance Ullner

text: Constance Maria Ullner (20. maaliskuuta 1856 Helsingin pitäjä – 13. tammikuuta 1926 Helsinki) oli suomalainen postikonttorinhoitaja, eläinsuojeluaktivisti ja kirjailija. Hän käytti nimimerkkejä "Osäker rimmare", "Vanda" ja "Wanda".


title: Constance Ullner

text: Constance Ullnerin vanhemmat olivat kunnallisneuvos Robert Ullner ja Anna von Kothen. Ullner kävi Helsingin ruotsalaisen tyttökoulun ja meni 1876 naimisiin ruotsalaisen tehtailijan Theodor Gullbergin kanssa mutta liitto päättyi 1878 avioeroon ja Ullner palasi takaisin Suomeen. Hän työskenteli vuodesta 1888 postin palveluksessa ja otti osaa eläinsuojelu- ja hyväntekeväisyystoimintaan.


title: Constance Ullner

text: Ullner oli keskeinen henkilö vuonna 1874 perustetun Helsingin eläinsuojeluyhdistyksen toiminnassa ja hän toimi yhdistyksen puheenjohtajana 1916–1926. Ullner edusti yhdistystä vuonna 1900 pidetyssä "13. Kansainvälisessä eläinsuojelukongressissa" Pariisissa ja hänen aloitteestaan Suomessa alettiin viettää vuodesta 1909 lähtien eläinten päivää joka vuosi 4. lokakuuta. Ullner oli myös Eläinsuojelulehden toimittajana vuodesta 1894 alkaen.


title: Tarsus çatalburun

text: Turkinseisoja ("Tarsus Çatalburun") on turkkilainen koirarotu. Vuonna 2003 "Domestic Animal Diversity Information System" raportoi sen olevan uhanalainen ja vaarassa kuolla sukupuuttoon.


title: Tarsus çatalburun

text: Turkinseisojan silmiinpistävin ominaisuus on harvinainen kahtiajakautunut kirsu, joka löytyy myös navarranseisojalta ja andientiikerikoiralta. Rodun turkinkielinen nimi "Çatalburun" tarkoittaakin "haarukkanenää".


title: Tarsus çatalburun

text: Turkinseisoja on lyhytkarvainen, maatiaistyyppinen ja voimakasrakenteinen. Sen nopeus ja ketteryys tekevät siitä hyvän metsästyskoiran. Kirsu on useimmiten kostea kaudesta riippumatta ja korvat ovat pitkät, suuret ja riippuvat. Posket ovat vahvat ja purenta leikkaava. Karvapeite on joko maksanruskea tai monivärinen. Häntä on erittäin lyhyt. Paino on 20-25 kg ja säkäkorkeus 50 cm.


title: Tarsus çatalburun

text: Turkinseisoja on ennen kaikkea itsenäinen metsästyskoira eikä se yleensä sovellu pelkäksi seurakoiraksi. Siinä missä se on isäntäänsä kohtaan tottelevainen ja uskollinen, se ei tule toimeen vieraiden lasten eikä muiden koirien kanssa. Jos sen sosiaalistaa hyvin varhaisesta iästä lähtien, siitä saa kuitenkin erittäin hyvän perhekoiran. Sen hajuaisti on hyvin kehittynyt ja se pystyy metsästämään peltopyitä myös vaikeakulkuisilla alueilla. Ollessaan lähellä riistaa se viestittää siitä metsästäjälle hidastamalla liikkeitään.


title: Tarsus çatalburun

text: Turkinseisojalle jalostettiin kahtiajakautunut nenä sukusiitoksen avulla, koska "kaksoisnenän" uskottiin parantavan koiran hajuaistia ja täten myös metsästysominaisuuksia. Rotua tavataan vain Etelä-Turkin Tarsus-Mersin-alueella, minkä ylängöillä sitä käytetään riistan metsästykseen. Vuosina 2001-2002 alueen yläasteikäiset opiskelijat tekivät siitä tutkimuksen, mutta muita tutkimuksia siitä ei ole. Turkin ulkopuolella se on lähes tuntematon, mutta siitä on lyhyt maininta Koiramme-lehden "Domestic Animal Diversity Information System" -tietokantaa käsittelevässä artikkelissa.


title: Tarsus çatalburun

text: Sileä karvapeite on helppohoitoinen ja pestään vain tarpeen vaatiessa.


title: Tarsus çatalburun

text:
Turkkilaisia turkinseisojia
Lisää turkkilaisia turkinseisojia
Tarsuksen metsästysklubin koirankoulutusvideo


title: Juhani Ahtiluoto

text: Juhani Ahtiluoto (sukunimi aik. Ahl; 2. joulukuuta 1869 Lapua – 8. toukokuuta 1942 Alavus) oli suomalainen kansakoulunopettaja ja kirjailija. Hän käytti myös nimimerkkiä "Juho Leppä".


title: Juhani Ahtiluoto

text: Ahtiluoto valmistui kansakoulunopettajaksi Jyväskylän seminaarista 1898 ja toimi vuodesta 1902 alkaen opettajana Alavuden kirkonkylän kansakoulussa. Hän perusti 1903 Alavuden Nuorisoseuran ja oli mukana Alavuden Puhallinorkesterissa sekä johtajana että soittajana. Hän oli jo ennen Alavudelle tuloaan johtanut pari vuotta Kurikan soittokuntaa ja sitä ennen Jyväskylän seminaarin soittokuntaa.


title: Juhani Ahtiluoto

text: Ahtiluoto toimi lyhyen aikaa myös "Savon Sanomien" päätoimittajana.


title: Leppävirran jäähalli

text: Leppävirran jäähalli on vuonna 1998 avattu jäähalli, joka sijaitsee aivan Kylpylähotelli Vesileppiksen vieressä, josta on kulkuyhteys jäähalliin.


title: Leppävirran jäähalli

text:
Leppävirran jäähalli on aloittanut toimintansa vuonna 1998, jolloin jääkiekkoseura LeKi-75 siirtyi Vokkolan luonnonjäältä pelaamaan sisähalliin. Tekojään leppävirralle toimitti Suomen Tekojää Oy. LeKi-75 pelasi ensimmäisen ottelunsa kotihallissaan jääkiekkoseura Kokkolan Hermes:tä vastaan ja LeKi-75 voitti Hermeksen näyttävin lukemin 5-1.
Jäähallin välittömässä läheisyydessä toimii myös Kylpylähotelli Vesileppis ja Vokkolan urheilualue.


title: Kaarlo Luukkonen

text: Kaarlo Luukkonen (18. syyskuuta 1878 Saarivaara, Polvijärvi – 11. joulukuuta 1942 Helsinki) oli suomalainen taidemaalari ja kirjailija.


title: Kaarlo Luukkonen

text: Luukkosen vanhemmat olivat maanviljelijä Topias Luukkonen ja Kustaava Ulriika o.s. Boman. Hän kävi Taideteollisen keskuskoulun iltakursseilla 1895–1897 ja opiskeli Eemil Halosen johdolla. Taiteilijan debyyttinsä Luukkonen teki 1914.


title: Yrjö Haltio

text: Yrjö Antti Halonen, käytti kirjailijanimeä Yrjö Haltio (1. heinäkuuta 1901 Leppävirta – 22. helmikuuta 1975 Helsinki) oli suomalainen jaostonhoitaja ja kirjailija.


title: Vantaan Kamarikuoro

text: Vantaan kamarikuoro on vuonna 1986 perustettu vantaalainen sekakuoro, joka esittää musiikkia a capella. Kuoron perusti musiikkineuvos, kuoron kunniajohtaja Toivo Korhonen.


title: Vantaan Kamarikuoro

text: Kuoroa on johtanut myös Juha Kuivanen ja Tiia Mustonen. Syksystä 2014 kuoroa on johtanut muusikko, musiikin tohtori Ilona Korhonen, joka oli kuoron johtajana myös vuodet 1998–2011.


title: Dritteli

text: Dritteli (, kolmasosa) oli pyökkilaudoista valmistettu tynnyri, jota käytettiin voin kuljetukseen. Drittelin suuruus vaihteli. Suomen vientivoita lähetettäessä normaalikokoinen dritteli oli sellainen, johon mahtui 51,5 kilogrammaa voita. Ison-Britannian markkinoilla suosittiin astian kokona sellaista, joka veti yhden brittiläisen sentnerin eli 50,8 kg voita. Dritteliä käytettiin myös Ruotsissa voin mittaamiseen ja kuljettamiseen. Sielläkin sen suuruus oli noin 51 kg.


title: Linnaoikeus

text: Linnaoikeus on Ruotsissa aiemmin käytössä ollut nimitys erikoistuomioistuimista, joita oli kahdenlaisia.


title: Linnaoikeus

text: Linnaoikeus oli tiettyihin tiloihin kuuluva oikeusaste, jossa tilojen aateliset omistajat käyttivät pitkälle menevää tuomiovaltaa alustalaisiinsa nähden. Linnaoikeuksissa tuomittiin sekä maanlain että kartano-oikeuden mukaan ja tuomioita annettiin myös hengellisissä asioissa. Tällaiset linnaoikeudet lakkautettiin vuonna 1692.


title: Linnaoikeus

text: Linnaoikeudeksi kutsuttiin myös kuninkaan hovia ja palvelusväkeä koskevia asioita käsitellyttä tuomioistuinta, joka oli toiminnassa 1681–1844. Tuomioistuimen puheenjohtajana toimi maaherra ja jäseninä oli kuusi miestä. Loppuaikoina tuomioistuin oli kaksiosastoinen eli se käsitti alemman ja ylemmän linnaoikeuden.


title: PeTo (lehti)

text: PeTo oli Kalevan välissä perjantaisin ilmestynyt nuorekas viikkoliite, jonka kohderyhmänä olivat erityisesti alle 45-vuotiaat. PeTo luoti uudet ilmiöt ja trendit sekä tarjosi lukijoilleen vinkkejä vapaa-aikaan.


title: PeTo (lehti)

text: Ensimmäinen PeTo-liite ilmestyi tammikuussa 2002. Liitettä julkaistiin kahdeksan vuoden ajan, vuoteen 2010. Viimeinen PeTo ilmestyi 23. huhtikuuta 2010. Nimi PeTo liittyy lehdessä olleisiin ohjelmatietoihin, jotka olivat perjantaista torstaihin. Lehteä julkaistiin aiemmin nimellä "Treffi".


title: Parikkala–Elisenvaara-rata

text:
Parikkala–Elisenvaara-rata oli Suomen rataverkon rataosuus ennen vuotta 1948, ja se oli virallisesti osa silloista Elisenvaara–Savonlinna-rataa. Se alkoi Elisenvaarasta Viipuri–Joensuu-radan varrelta ja päättyi Savonlinnan rautatieasemalle. Parikkala oli tuolloin vain väliasema. Toisen maailmansodan jälkeen radan itäisin osa jäi Neuvostoliitolle, ja rajan ylittävä liikenne lakkautettiin vuonna 1958. Suomelle jäänyt osa rajalta Parikkalan asemalle saakka purettiin tämän jälkeen, mutta sen ratapohja löytyy yhä maastosta. Nykyisen Venäjän puolella oleva osuus Elisenvaaran ja Syväoron välillä pysyi paikallisen henkilöliikenteen käytössä 1990-luvun alkuun saakka, ja rataosuus purettiin vuonna 1991. Luovutetulle alueelle jääneelle Elisenvaaran risteysasemalle johti Suomen puolelta rata myös Lappeenrannasta, ja näiden ratojen Suomelle jääneet osat yhdistettiin pian sodan jälkeen rakentamalla rataosa Simpeleeltä Parikkalaan. Myöhemmin tuota rataa jatkettiin Joensuuhun asti.
Liikennepaikat Elisenvaaran ja Parikkalan välillä olivat Sorjo, Syväoro ja Suomen puolelle jäänyt Tiviä. Sorjon asemarakennus sivurakennukseen on edelleen pystyssä ja Tiviän vieressä oleva vahtitupa sivurakennuksineen on edelleen pystyssä. Resiinavaja on purettu.


title: Simpele–Elisenvaara-rata

text: Simpele–Elisenvaara-rata oli Suomen rataverkon rautatieosuus Elisenvaarasta Simpeleelle, ja virallinen osa Lappeenranta–Elisenvaara-rataa. Radasta noin kolme neljäsosaa jäi talvisodassa Neuvostoliitolle, ja sotien jälkeen rata purettiin kummankin valtion puolelta.


title: Simpele–Elisenvaara-rata

text: Simpeleen aseman suunnasta valtakunnan rajalle menevä vanha ratapohja löytyy kuitenkin yhä kohtalaisen helposti maastosta. Venäjän puolella, Karjalan tasavallassa valtakunnanrajan lähistölle yltänyt Elisenvaara-Ketrovaara-Kukonharju -rataosuus on purettu Neuvostoliiton aikana vuonna 1983. Nykyisin vanhaa ratapohjaa pitkin ja sitä myötäillen kulkee asfaltoitu paikallistie Elisenvaarasta Ketrovaaraan.


title: Simpele–Elisenvaara-rata

text: Simpeleen ja Elisenvaaran välisellä osuudella oli seuraavat asemat (Simpele, Lamminsalo ja Elisenvaara) ja pysäkit (Koitsansalo ja Haapavaara):Rataosuudella liikennöitiin Simolan ja Elisenvaaran välillä kulkeneilla junilla. Jatkosodan aikaisen Itä-Karjalan miehityksen aikana myös Helsingin ja Petroskoin (silloinen Äänislinna) väliset pikajunapari P 1/2, ns. Äänislinnan pikajuna, ja henkilöjunapari H 3/4 kulkivat Simpele-Elisenvaara -rataosan kautta.


title: The Message

text: The Message on Grandmaster Flash and the Furious Fiven old school hip hop -kappale ja single vuodelta 1982. Se ilmestyi myös yhtyeen samannimisellä albumilla. Kappaleen kirjoittivat Sugar Hill Recordsin sessiomuusikko Ed ”Duke Bootee” Fletcher ja Furious Fiven MC Melle Mel. Vaikkei kappale ollut ensimmäinen rap-kappale, joka kertoi elämisen vaikeudesta ghetoissa, ”The Message” poikkesi aiemmista ollen hitaampi ja kappaleen keskittyen sanoituksiin musiikin sijaan. Kappaleen syntetisaattoririffiä on käytetty myöhemmin monissa tunnetuissa rap-kappaleissa kuten Ice Cuben ”Check Yo Selfissä” ja Puff Daddyn ”Can't Nobody Hold Me Downissa”.


title: The Message

text: Tammikuussa 2003 Yhdysvaltain kongressin kirjasto valitsi ”The Messagen” kansalliseen ääniterekisteriin, National Recording Registryyn. Kirjaston mielestä kappale on merkittävä, koska ”se keskittyy urbaaneihin sosiaalisiin kysymyksiin - esikuvana monille myöhemmille rap-muusikoille”.


title: The Message

text: "Rolling Stone" -lehden vuoden 2004 ”500 Greatest Songs of All Time” -listalla ”The Message” on sijalla 51, parhaiten menestyneenä 1980-luvun kappaleena ja parhaana hip hop -esityksenä. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa kappaleen sijalle 14.


title: Allie DiMeco

text: Allie DiMeco (oik. Alexandra Jean Therese DiMeco, s. 12. kesäkuuta 1992 Waterbury, Connecticut, Yhdysvallat) on nuori yhdysvaltalainen näyttelijä.


title: Allie DiMeco

text: Hänen tunnetuin roolinsa on Nickelodeonin televisiosarjassa "The Naked Brothers Band", jossa hän on näytellyt 2007–2009 Rosalina-nimistä tyttöä.


title: Dodge Polara

text: Dodge Polara on Dodgen täysikokoinen automalli, jota valmistettiin vuosina 1960–1973 neljän sukupolven verran.


title: Dodge Polara

text: Ensimmäisen sukupolven Polara tuli rinnakkaismallinsa, huonommin varustellun Dodge Matadorin kanssa Dodgen malliston huipulle. Auton muotoilupiirteitä hallitsee rakettimainen perä. Autossa on enemmän kromia kuin Matadorissa ja sen muotoilu on hyvin massiivista. Rinnakkaismalli Matador poistui markkinoilta jo vuonna 1961, mutta Polaraa valmistettiin vielä neljän sukupolven ajan.


title: Dodge Polara

text: Vuonna 1961 samalla kuin rinnakkaismalli Matador poistui markkinoilta, Polarasta tuli Dodgen ainoa täysikokoinen automalli. Samana vuonna auton siipiä muutettiin korkeammaksi. Auton muotoilu oli nyt täysin erilaista kuin muilla jenkkimerkeillä ja täysikokoisia Dodgeja myytiin vähemmän kuin koskaan ennen, ainoastaan 14 032 autoa vuodessa.


title: Dodge Polara

text: Dodge Polara mk3 eli Polaran kolmas sukupolvi esiteltiin vuonna 1965, edeltäjästään poiketen se oli jälleen oikea täysikokoinen automalli joka perustui samaan pohjalevyyn Plymouthin ja Chryslerin täysikokoisten mallien kanssa. Malliston huipulle Polara ei kuitenkaan enää päässyt vaan sen paikan vei uusi Dodge Monaco.


title: Dodge Polara

text: Tämän sukupolven mallien muotoilua muutettiin joka vuosi hieman, jotta auto saatiin pidettyä modernin näköisenä. Muotoilupiirteisiin kuuluu sekä kulmikkaita että pyöreitä muotoja.


title: Dodge Polara

text: Dodge Polara mk3 eli Polaran kolmas sukupolvi esiteltiin vuonna 1965, edeltäjästään poiketen se oli jälleen oikea täysikokoinen automalli, joka perustui samaan pohjalevyyn Plymouthin ja Chryslerin täysikokoisten mallien kanssa. Malliston huipulle Polara ei kuitenkaan enää päässyt vaan sen paikan vei uusi Dodge Monaco.


title: Dodge Polara

text: Uusi, leveämmin muotoiltu Polara-malli, joka tuli myyntiin vuonna 1969, mallin tuotanto lopetettiin vuonna 1973 ja sen paikkaa mallistossa piti Dodge Monaco seuraavan neljän vuoden ajan, kunnes epäonnistunut Dodge St. Regis -malli tuli myyntiin. Auto perustuu Chryslerin C-koriin.


title: Jalkapallon naisten maailmanmestaruuskilpailut 1999

text: Vuoden 1999 jalkapallon naisten maailmanmestaruuskilpailut olivat kolmannet FIFA:n järjestämät naisten maailmanmestaruuskilpailut. Ne pelattiin Yhdysvalloissa 19. kesäkuuta – 10. heinäkuuta 1999. Kisojen pelipaikkoina toimivat Chicago, East Rutherford, Foxborough, Palo Alto, Pasadena, Portland, San José ja Landover.


text: Kisat olivat valtava yleisömenestys. Otteluita seurasi keskimäärin yli 35 000 katsojaa ja finaalissa oli yleisöä 90 185 katsojaa, mikä oli kaikkien aikojen suurin yleisömäärä naisten urheilutapahtumassa. Televisiosta kisoja seurasi pelkästään Yhdysvalloissa arviolta 40 miljoonaa katsojaa.


text: Maailmanmestaruuden voitti Yhdysvallat, joka kaatoi finaalissa Kiinan rangaistuspotkukilpailussa.


text: Kisoihin päässeet joukkueet olivat:


text: 7 maalia:


text: 4 maalia:


text: 3 maalia:


title: Pikkueleniat

text: Pikkueleniat ("Myiopagis") on tyrannien heimoon kuuluva lintusuku.


title: Aasian GP2 -kausi 2008

text: Aasian GP2 -kausi 2008 oli Aasian GP2 -sarjan ensimmäinen kausi. Kausi ajettiin tammi–huhtikuussa 2008. Kaudella ajoi 30 kuljettajaa ja 13 tallia.


title: Aasian GP2 -kausi 2008

text: Sarjan mestaruuden voitti ranskalainen Romain Grosjean. Toiseksi sijoittui sveitsiläinen Sébastien Buemi ja kolmanneksi venäläinen Vitali Petrov.


title: Aasian GP2 -kausi 2008

text: Vuoden 2008 Aasian GP2-sarjassa oli 10 kilpailua neljällä eri radalla. Viitenä kisaviikonloppuna oli yksi kisa perjantaina ja toinen kisa lauantaina. Kausi alkoi 25. tammikuuta 2008 ja päättyi 13. huhtikuuta 2008.


title: Oiratit

text: Oirateiksi kutsutaan useita paimentolaisheimoja, joiden juuret ovat Kiinassa ja Mongoliassa. Kalmukit ovat suurin yksittäinen oirattiryhmä. Oiratit jakaantuvat neljään suureen heimoon Ölöt, Torghut, Dörbet, ja Khoshut sekä useisiin pienempiin heimoihin.


title: Oiratit

text: Ensimmäiset maininnat oirateista ovat 1200-luvulta. Oirateiksi kutsuttiin silloin "metsäkansoja", joita johti shamaani Bäki. Oiratit liittoutuivat mongolien kanssa ja olivat heidän mukana valloitusretkillä. 1600-luvulla osa oirateista ja mongoleista lähtivät asuttamaan mongolivaltakunnan länsiosia. He saapuivat ala-Volgan alueelle ja perustivat sinne Kalmykin kaanikunnan.


title: Vesinapsijat

text: Vesinapsijat ("Serpophaga") on tyrannien heimoon kuuluva lintusuku. Sukuun kuuluu 6 lajia.


title: Vilkkuperät (suku)

text: Vilkkuperät ("Myiobius") on vilkkuperien heimoon kuuluva lintusuku. Sukuun kuuluu 3 lajia.


title: Release Therapy

text: Release Therapy on rap-artisti Ludacrisin viides studioalbumi, joka julkaistiin 26. syyskuuta 2006.


title: Release Therapy

text: Albumi sijoittui ilmestyttyään Billboard 200 -listan kärkeen 309 000 kappaleen viikkomyynnillään. Nyt albumia on myyty 1,3 miljoonaa kappaletta.